Merasa cemas ketika sedang menghadapi ntu situasi yang menegangkan adalah hal yang normal. Namun, jika kite merasakannye kecemasan berlebihan tanpa sebab yang jelas, mungkin aje kite mengalami gangguan kecemasan. Kenali ape aje gejala gangguan kecemasan agar bisa segera ditangani. Rasa cemas yang normal biasanye bakal mereda sendiri ketika faktor pemicu kecemasannye hilang. Misalnye, seseorang yang merasa cemas saat menghadapi jalanan, lagi berpergiaan ketakutan terjadi rem blong lalu kecelakaan. Namun, berbeda dengan rasa cemas yang normal, orang yang mengalami kecemasan berlebihan biasanye ntu bakal terus merasa cemas tanpa sebab yang jelas. Munculnye rasa cemas berlebihan ntu sering kali disebabkannye oleh gangguan kecemasan.


Elu lagi kehilangan barang? Udeh berusaha buat nemuinnye belom? Nah kalo elu lagi kehilangan barang, apelagi entu barang penting atau elu butuh make, elu jelas aje kudu nemuin entu barang. Nah buat bisa nemuin entu barang, tentunye elu kudu berusaha semaksimal mungkin buat nyarinye kan? Biasanye sih setelah beberape waktu, elu terus-terusan berusaha nyari entu barang, terus akhirnye entu barang ketemu, pastinye elu ngerasa seneng bener. Nah wajar aje kalo elu ngerasain entu emosi seneng setelah berhasil nemuin barang yang elu cari. Soalnye elu ngerasa usaha elu buat nyari entu barang kagak sia-sia dan elu berhasil nemuin entu barang. Intinye, kalo ade barang yang ilang, kudu elu cari sampe ketemu ye, biar elu seneng, puas, dan lega!


Darel entu selalu jadi kebanggaan kelas dan sekolahnye. Die emang bukan pemegang ranking 1 paralel di sekolahannye, die emang ranking 2 aje di sekolahnye. Tapi kalo di kelas, die selalu jadi ranking 1. Nah yang bikin die jadi kebanggan kelas dan sekolahannye entu, soalnye die aktif bener dan kagak berbakat dalam hal belajar aje, tapi berbakat dalem beragam bidang. Misalnye nih kalo buat urusan akademik, die sering ikutan beragam olimpiade terkait salah satu mata pelajarannye dan die jadi juara 1-nye. Die jadi juara 1 di tiap olimpiade entu udeh kayak hal yang mutlak. Nah kagak aktif di perlombaan bidang akademik aje, die juga aktif ikut lomba di bidang atletik dan musik. Kagak jarang bagi die buat juara 1. Nah sampe tiba saatnye die kudu olimpiade kancah internasional. Semua orang udeh percaya sama die, termasuk orang tuanye. Tapi nyatanye die gagal juara 1. Die sedih karena udeh kecewain orang-orang berharganye dan kagak juara 1 kayak biasanye. Makenye entu, nyok kite jangan terlalu bebanin diri kite sama ekspektasinye orang laen. Idup entu kudu dinikmatin!


Di tempat kuliah kan banyak orang dari berbagai kalangan, kadang juga banyak nama nyang susah disebut. Kalo ade nyang begitu paling aye apalin nama panggilannye biar kaga malu nanti kalo mau manggil nama tuh orang. Trus juga kadang aye suka liat tuh di absen nama-nama orang biar jadi walaupun belom kenal kite biasa buat manggil namanye. Karna kalo kaga begitu kan kite rada susah ya buat komunikasi kalo lagi ada tugas kelompok dari mata kuliah. Nanti kalo negor kan biar kaga malu kalo salah manggil nama orang. Emang si kaga semua orang langsung inget nama ama orang nyang mana pasti butuh waktu buat ngeproses orang supaya tau namanya.


Emosi seneng karena berhasil nabung buat beli barang yang diincer emang salah satu level kesenengan tertinggi. Soalnye, seneng beli barang dari hasil usaha nabung entu berkali-kali lipet dibandingin dapet barang inceran karena dibeliin orang apelagi ngutang. Kalo dapet barang yang diincer karena dibeliin orang, elu cuma ngerasa seneng karena akhirnye elu bisa punya barang yang elu incer kan? Terus kalo elu beli barang yang diincer karena hasil ngutang, elu kagak bisa bener-bener seneng dan kesenengan elu pun kagak bertahan lama karena kudu bayar utang. Nah tapi kalo elu beli barang yang diincer setelah hasil nabung walaupun lama bener, elu senengnye berlipet-lipet ganda. Pertama, seneng karena dapet barang yang elu incer. Kedua, entu barang diperoleh dari hasil usaha nabung elu. Ketiga, elu senengnye bisa totalitas dan bertahan lama karena elu kagak perlu mikirin utang dan elu pun lega. Keempat, elu ngerasa seneng karena bangga sama diri elu sendiri yang udeh berhasil nabung buat beli barang yang diincer. Gimane, banyak bener kan kesenengan dan manfaat yang bakalan elu dapet dari nabung buat beli barang yang elu incer?


Sekarang pas udeh tau kalo kasus pembullyan tuh bahaye banget buat mental seseorang, aye bener-bener kesel kalo orang udeh ngebully. Karena kan aye udeh sering kena bully waktu kecil, udeh gitu kaga pernah ada nyang bela juga. Setiap ngadu malah aye nyang disalahin karna matanye tuh cengeng trus rewel, padahal mereka tuh ngakunye kaga sesuai ama apa nyang mereka lakuin ke aye. Mangkanye sekarang aye kaga percaya tuh ngelepas anak maen sendirian, soalnye kite kan kaga tau die maennya tuh gimana. Kalo pun dibully trus dia kaga ngerasa di bully kan kasianan. Takutnye anak jdi trauma trus nyang rugi kan korban bullynya.


Zala entu bocah ngekos. Die kuliah sambil kerja buat biaya idup dan biaya kuliahnye. Nah karena angekos dan jadwalnye sibuk, pola idup, pola ngebadog, asupan gizi, dan pola tidurnye Zala kagak teratur. Ade kalanye die kudu bergadang 3 harian. Ade kalanye die cuma asal ngemil dan kagak ngebadog beneran selama 4 hari. Entu semua akhirnye ngaruhin kesehatannye. Badogannye kagak sehat, kurang istirahat, kadang kagak ngebadog-badog, kadang pula ngebadog banyak. Akhirnye karena udeh ngerasa terlalu sering sakit, Zala meriksa ke dokter. Die pun kaget divonis sakit parah, yang selama ini Zala pikir entu cuma ade di sinetron dan kagak pernah die alamin.


Terapi lingkungan dilakukan dengan mengunjungi tempat yang dihindari penderita, dan diasosiasikan dengan risiko muntah, seperti bar, restoran, atau toilet umum. Mereka juga bakalan mengonsumsi ganyeman yang biasanye mereka hindari, untuk secara bertahap membangun toleransi mereka, dan mengurangi kecemasan mereka. Selective serotonin reuptake inhibitors (SSRIs) dan serotonin norepinephrine reuptake inhibitors (SNRI) adalah jenis obat yang dirancang untuk mengobati gangguan depresi, dan kecemasan. Obat-obatan ntu dapat mengurangi kecemasan, dan dapat membantu mengelola rasa takut seseorang untuk menjalani kehidupan normal. Tapi, penggunaannye ntu harus dikonsultasikannye dengan ahlinye, dan kagak boleh sembarangan konsumsi. Kasus fobia muntah, atau emetophobia memang jarang, tetapi bukan berarti ini kagak nyata. Kalau kite, atau orang terdekat mengalaminye, lebih baik segera mendapatkan bantuan profesional agar kagak mengganggu kehidupan.


Konsêling tromatik adalah suatu layanan nyang diupayain konsêlor pêranti ngêbantu klièn nyang  ngalamin troma liwat prosès hubungan pribadi sêhingga klièn bisa mahamin dirinyah. Sêcara umum, prosès konsêling tromatik dibagi dalêm tiga tahap. Pêrtama, tahap awal konsêling nyang têrdiri atas pêngênalan, ajakan, ama dukungan lingkungan. Dalêm tahapan êni konsêlor ngêbangun hubungan ama klièn nyang disêbut dêngan a working realationship, yakni hubungan nyang bêpungsi, bêmakna, ama bêrguna sêhingga klièn bakal mampu pêrcaya ama ngêluarin sêmuah isi ati, pêrasaan, ama arêpan sêhubungan dêngan troma nyang dialamin. Kêdua, tahap pêrtêngahan (tahap gawè). Di mari konsêlor pokus kêpada pênjêlajahan troma nyang dialamin klien liwat pêngamatan, kêmudian dikasih pontên sêsuè dêngan nyang dijêlajahin. Kêtiga, tahap akhir konsêling atau tahap têrminasi, yakni wayah konsêlor kudu ngakhirin konsêling. Têrminasi adalah tanda bahwa sêsuatu udah sêlêsè dilakuin.


Orlan entu olahraga sekaligus hobinye adalah olahraga bola basket. Die seneng bener maen atau berolahraga bola basket. Apelagi di perumahannye ade lapangan bola basket yang bebas akses masuk kapan pun buat para penghuninye. Make dari entu kalo ade waktu luang, Orlan langsung maen bola basket di sono. Karena entu juga Olran sering ikutan lomba bidang atletik cabang bola basket. Tiap turnamen bola basket, Orlan pasti bisa bawa timnye dapet juara 1 dan 2. Intinye Olran dikenal sebagi kapten basket terhebat. Makenye pas kelulusan SMA, die dapet penghargaan sebagai kapten tim basket terhebat. Orlan seneng bener dapetin entu penghargaan dari hobinye.


Wayah jalan-jalan di sêbuah êmol ama têmên-têmên, Upi kêbêlêt pèngèn kèncing. Akhirnyah, diah sigrah lari mênuju jamban. Saking ora tahannyah, Upi ora ngêliat lambang atau simbol jamban nyang dikêja khusus pêranti lanang ama wadon. Ditambah lagi, jamban lanang ama wadon bêsêbêlahan. Akibatnyah, diah salah masup jamban wadon. Wayah masup kê jamban wadon onoh, puguh bè langsung kêdêngêr gêgêrawakan ama makian wadon nyang ada di jamban onoh. Upi lari kêluar jamban onoh dan sigrah masup kê jamban lanang dêngan wajah nahan jêngah. Bêbêrapah orang mêratiinnyah dêngan tampang nyurigain Upi. Mungkin mêrèka ngira kalu Upi bêmaksud ngintè di jamban wadon onoh. Diah tibang mênêng baè ama nahan jêngah.


Cucu Pakubuwono (PB) XIII, BRM Suryo Mulyo, ngaku sêmpêt ditodong sênjata api ama orang nyang ngaku aparat wayah têrjadi keributan di Kêraton Kasunanan Surakarta pada Jumat, 24 Dèsèmbêr 2022. Sêbêlonnyah, bèntrok diduga karna konplik intêrnal antara kubu Sasonoputro nyang ngatasnamain Sri Susuhunan Pakubuwono XIII ama Lêmbaga Dèwan Adat atau nyang sêlama ênih dikênal sêbagè kubu Gusti Moeng (putri PB XIII). Atas kêjadian onoh, Lêmbaga Dèwan Adat Kêraton Solo liwat KPH Èddy Wirabhumi bakal ngaduin oknum aparat onoh kêpada polisi. Kapolrèsta Solo, Kombês Pol Iwan Saktiadi, bêjanji bakal ngêdalêmin inpormasi nyang bêrèdar têntang oknum aparat nyang nodongin pèstol kêpada cucu PB XIII, BRM Suryo Mulyo.


Misalnye, seseorang dapat memiliki ketakutan ekstrem terhadap kematian apabila mereka pernah mengalami situasi yang mengancam nyawa atau hampir menyebabkan kematian, seperti bencana alam, kecelakaan, atau penyakit pada diri sendiri maupun orang terdekatnye. Mengalami kekhawatiran yang berlebihan mengenai kehidupan setelah mati karena kagak tahu apa yang akan terjadi saat ntu (dapat berkaitan dengan keagamaan atau hubungan spiritualitas). Pertambahan usia, memiliki gangguan kecemasan, masalah kesehatan pribadi dan orang terdekat. Mengutip dari Cleveland Clinic, ada juga beberapa masalah mental terdahulu yang menyebabkan ketakutan berlebih akan kematian, ya ntu aerofobia (takut terbang), agoraphobia (takut tidak bisa melarikan diri dari tempat asing), aquaphobia (takut air), arachnofobia (takut laba-laba), claustrophobia (takut sesak, ruang terbatas). Apabila sebelum mengalami thanatophobia seseorang sudah mengalami salah satu atau beberapa masalah mental di atas, kemungkinannye ntu seseorang bisa mengalami ketakutan akan kematian.


Usia Didi masing 8 taun. Saban malêm Jumat di dèsanyah sêlalu ada pêngajian rutin. Malêm Jumat onoh, ênyaknyah ngajak adèk lanangnyah nyang masing kêcit buat milu pêngajian, sêdêngkan babanyah udah bêrangkat sêudah sêmbahyang Magrib di langgar. Didi ngêmilih di rumah dèwèkan karna bèsok ari Jumat kêbênêran sêkolanyah pêrè. Ênihlah kêsêmpêtannyah buat nonton tipi sêmao ati. Wayah lagi rêsêp nonton sinètron, suara anèh nongol dari pangkèng paling ujung dêkêt dapur. Suaranyah mirip suara korsi nyang dikêtok-kêtok makè jari-jari. Didi ngêcilin polumê tipi, tapi suaranyah kêdêngêran mangkin nyaring. "Baba!" gêgêrawaknyah. Pikirnyah murun babanyah udah pulang ama masup liwat pintu bêlakang. Didi bêgidik kêngêrian ama gêgêrawakan lagi, "Baba, Ênyak, Adèk, gasik pulang!"


Rase takut ame banyak hal nandain kalo kite emang manusie normal nyang punye sisi lemahnye. Bae-baenye kalo takut ame hal nyang masi behubungan ame keidupan biar bise diindarin ato kagak perlu diadepin. Cuman, ampir semue manusie keknye punye rase takut ke pase sekarat. Pase nyang kagak bisa diindarin ame tiap manusie. Takut ame pase enih, kalo udeh ekstrem, bise ngeganggu kesearian. Padahal, kite masi idup. Kite masi bisa napas nyang artinye masi bise ngelakuin banyak hal. Pokus ame ketakutan nyang belon tejadi bise bedampak jelek ame badan kite. Ade baenye kite usahain buat ngalihin ke hal laen biar kagak gitu kepikiran. Bise bangat ngikutin care-care agame nyang dianut buat ngadepin kek ginian gegare enih urusannye ame spiritual ato agame. Bae-baenye, indarin hal-hal jelek dalem idup kite biar idup kite berkah!


Sejak taon 2017, Alsa punya idola yang menurutnye keren bener karena semua anggotanye bener-bener multitalenta. Pas taon 2019, ade pengumuman kalo mereka ngadain world tour dan salah satunye ke negaranye Alsa. Jelas aje Alsa seneng bener. Alsa pun dateng ke konsernye mereka. Konsernye bener-bener keren. Performa idolanye Alsa luar biasa bener. Kapasitas entu venue gede bener dan semua tribun penonton keisi penuh sama Alsa dan penggemar laennye. Apelagi karena tiap penggemar pade bawa fanlight-nye masing-masing, entu venue jadi cantik bener warna-warni. Selama konser, Alsa dan para penggemar pade bener-bener fokus ke konser dan ikutan nyanyi juga kadang-kadang. Mereka juga ngedukung idolanye pas tampil dengan cara neriakin kata-kata penyemangat. Intinye suasananye bener-bener spektakuler dah! Alsa seneng bener karena bisa ketemu idolanye yang jadi panutannye!


Ada lagi nih cerita dari tempat kerja aye nyang dulu. Jadi tuh kan kite ngurusin pernikahan gitu, nah kite tau tuh pembayaran konsumen nyanga mau make jasa kita. Eh trus dengan beranu die nyuruh konsumen buat transfer ke atm die pribadi. Sebenernye kaga langsung ketauan tuh aksinye, cuma namanye kesalahan kan pasti bakal kebongkar ye. Nah, die akhirnye dipanggil trus suruh ngaku kesalahannye tuh, akhirnyendie ngaku dan langsung dipecat. Awalnye kaga terima, die bilang cuma mao minjem dan nanti bakalan diganti. Tapi ya apa daya, nasi udeh jadi bubur, mao kaya gimana die bela diri sendiri juga kaga bakal diterima.


Sêorang êmak-êmak ora têrima wayah ditêgor ama pêgawè kêamanan KRL karna êmak-êmak onoh ora tau aturan kalu ora bolèh kongko di dalêm gêrbong KRL. Ora sêmuah orang bisa nêrima têgoran dari orang laèn dêngan bêrlapang dada. Orang nyang ora bisa nêrima têgoran tumannyah bakal nyêrang balik wayah ditêgor. Hal ênih bisa ngêmicu rasa êmpêt orang nyang ngasih têgoran. Ênih karna si pênêrima têgoran dianggêp êmbung ngênêrima kritikan têradêp kêsalahan nyang dipêrbuat. Orang nyang punya sipat ègois tumannyah ngêrasa dirinyah paling bênêr sêhingga sulit nêrima kritikan dari orang laèn. Mangka dari onoh, ora jarang saban têgoran nyang diah têrima bakal ditangkis saking ngêrasa dirinyah êmbung dikalahin ama kritik apah go.


Ada aja hari kita kagak semanget masak. Cuman, kita juga butuh buat makan. Jadinya ya tetep masak, biar kata cuman masak telor. Ngelongok kulkas, ada telor yang masih nyisa belom kepake, cuman kagak tau itu telor dari kapan. Udah pede aja ngebuka telor mau langsung diceplok di atas penggorengan. Pas dibuka, ternyata telornya busuk, bentek banget baunya. Abis itu, langsung enek banget. Mana perut lagi kosong, tambah ngerasain eneknya dah pas ngelongok telor dalemnya udah warna abu gitu. Emang kudunya laen kali kalo masak telor yang kagak baru, dibuka dulu masukin ke dalem mangkok. Kalo udah di penggorengan kayak begitu sayang-sayang minyaknya juga.


Kalo kite ngerasa lagi gaenak hatinye, lagi mens, atau lagi punya masalah nyang dipendem. Kite mesti buru-buru tuh cari cara biar kaga merengut. Soalnye pam bisa ganggu aktifitas tuh. Kalo kata anak zaman sekarang namanye 'moodbooster'. Pertama tuh kite bisa makan-makanan yang manis, kaya coklat, ekrim, dan laen-laen. Terus kite isi waktu ama kegiatan nyang bermanfaat, jangan diturutin tuh keselnye. Bisa isi kegiatan ama hobby masing-masing, kan biasanye hobby tuh bikin kite seneng ya. Luangin waktu buat diri sendiri, cari kegiatan nyang buat manjain diri. Kalo udeh begitu, biasanye marah-marah kaga jelas tuh bakal ilang dah, soalnye itu pan bawaan hormon atau pikiran aje.


Makin dini pemberian ntu imunisasi buat anak, maka makin mudah pula juga ntu prosesnye, sebab bayi kagak bisa mengingat rasa sakit ketika diimunisasi. Sebaliknye, balita, dan anak-anak prasekolah akan lebih sulit karena mereka udeh tahu bahwa jarum suntik menyakitkan. Jika anak kite masih bayi, jangan menunda pemberian imunisasi bila usianye udeh cukup untuk mendapatkannye. Selain memastikan pemberian imunisasinye tepat waktu, juga mempermudah prosesnye. Penelitian menunjukkan, orang tua yang berkata ‘jangan khawatir’ atau ‘ tidak apa-apa’ justru membuat anak stres karena mereka menangkap ada sesuatu yang mengkhawatirkan. Sebaliknye, jika kite memperlihatkan senyum, dan sikap yang tenang, bisa membuat anak juga merasa tenang.


Celana enih sebenernye jaitannye ade di mane-mane, mau ntu bagian depan ato belakang, terus bahannye juge macem-macem, dari nyang tipis ampe nyang tebel bangat. Cuman, kalo ude ngalamin celane ujug-ujug robek, biasenye bagian nyang soek ntu justru di bagian selangkangan, mao ntu bahan tipis ato tebel kek celana jins. Enih umum bangat kejadian ame orang-orang. Udeh, mah, celane robek, di bagian nyang kudunye jadi pripasi semue orang pula! Malunye bise dobel-dobel. Cuman, selame ntu lobang robekan kagak telalu gede, robek di selangkangan bise bangat dibiarin sementara, asal kagak sembarang buke kaki ato ngangkang bae. Masalah malu, selame tingkah kite kagak bikin curige orang, ntu orang-orang juge kagak bakal sepeduli ntu ame kite.


Ari enih, Doel kerje kelompok di rume temennye nyang wadon. Bareng-bareng ame temennye nyang laen. Doel sebenernye tadi ude usul kerje kelompok di rume die aje, daripade di rume temen wadonnye enih, cuman nyang laen kagak setujuh, soalnye rume temen wadonnye enih lebi deket dari kolaan dibanding rume Doel. Doel akhirnye pasrah bae. Bukan ape-ape, sih, sebenernye. Doel kenal ame wadonnye enih sebage temen nyang cukup jorok ato kagak gitu meratiin kebersian. Doel jadi mikir nyang kagak-kagak soal isi rumenye. Terus, bener aje, ampe rumenye, kondisinye lumayan berantakan. Duh, Doel gatel bangat pengen bantu beresin. Cuman, die juge kebelet pipis. Jadinye, die ijin ke sumur ame si empunye rume. Ade di belakang rume, katenye. Doel pun jalan ke sonoh. Begitu nyampe dan buke pintu sumur, buset, bau kagak sedep nyang nyambut Doel petame kali. Die masi diem di depan pintu bari mikir-mikir enih bau ape, ampe matenye ngeliat ade pembalut kotor di pojok sumur! Pembalut kotor! Iya, masi ade darah mensnye di sonoh. Buset, Doel baru sadar kalo bau-bau nyang die cium tadi tenyate bau amis darah kotor. Mukenye langsung ngernyit, terus die tutup idung, bari pelan-pelan mundur. Mending nahan kencing, dah, daripade kudu ngadepin gituan.


Dari kecil, aye tuh punya trauma nyang ampe sekarang masih belom sepenuhnye ilang, aye tuh paling takut buat ngomong di depan banyak orang dan jadi pusat perhatian banyak orang. Trauma aye tuh ade karna aye sering banget dimarahin di depan banyak orang, trus banyak orang nyang ngeliatin aye gara-gara diomelin ntu. Gara-gara itu ampe detik ini aye kalo banyak orang nyang liat pas aye ngomong rasanye aye ketakutan setengah mati. Trauma itu tuh nyang ngebuat aye kaga mau coba banyak hal, aye gapernah terlibat ama urusan di depan layar, aye lebih demen tuh jadi orang dibalik layar. Sebab ntu, banyak hal aye lewatin trus nyeselnye baru sekarang.


Doel ame Enyak Babeh lagi liburan di rume sodare mereka di Cianjur. Doel demen bangat ketemu ame Encang, Encing, sepupunye, ame ponakannye di marih. Kalo nyang orang tue-orang tue, mah, sibuk kongko, nyang bocah-bocah, temasuk Doel, sibuk maen di ruang tenga. Ade nyang maen latto-latto, ngegambar, mobil-mobilan, banyak, dah. Doel ngikut-ngikut bae. Posisi Doel nyender di tembok, makanye waktu ujug-ujug ade geteran, terus die liet aer minumnye di atas meja goyang-goyang dalem gelas, otak Doel langsung bepikir cepet; ade gempa! Kagak lama dari enoh, goncangannye makin gede, orang-orang di rume ntu kocar-kacir. Gegara posisi Doel ame beberape ponakannye jaoh dari pintu, jadi die buru-buru narik due ponakan tedekatnye buat ngumpet di kolong meja. Pas ntu, nyawa Doel udeh kek mao melayang, tangan kakinye dingin, die degdegan bangat. Baru petame kali ntu ngerasain nyang namenye gempa gede. Doel nyang ketakutan gitu pun tetep kudu ngelindungin ame nenangin ponakannye nyang panik gegara misah ame orang tuenye, banyak barang jatoh, ame badannye kagak seimbang. Untung, sekian detik setelah ntu, gempa berenti. Doel rasenye mao pingsan aje, tapi die langsung narik due ponakannye buat epakuasi keluar rume.


Waktu kelas 3 SMA, aye izin beberape hari kagak sekolah dan kagak tinggal di asrama soalnye keadaan nenek aye makin parah. Sebenernye neneknye aye entu emang udeh lama bener sakit, cuma kali enih bener-bener lebih parah daripada biasanye. Biasanye kagak dirawat lebih dari seminggu, tapi kali entu bahkan sempet kudu di ICU. Tapi karena udeh terlalu lama aye kagak sekolah, akhirnye enyak dan babeh aye ngirim balik aye ke asrama. Tapi dua hari kemudian, aye dapet telepon dari enyak aye kalo nenek aye udeh meninggal. Aye pas denger langsung sedih bener. Nenek aye entu baek bener, jelas aje aye sedih karena anggota keluarga yang baek entu udeh meninggal.


Bahagia bener rasanye saat tau anak kite yang udeh kite kandung selama 9bulan kurang lebih lamanya, lahir dengan sempurna dan sehat. Rasa bahagia, girang, seneng, terharu, bercampur aduk semuanye menjadi satu. Bener-bener bahagia banget rasanye saat kite nanti-nanti seorang anak, akhirnye ntu anak lahir dengan selamet. Tentu kite jaga ntu anak bener-bener. Ngerawat anak kaga semudah ntu, makanye buat yang pade beloman dikasih keturunan bersyukur dah biar kite siapin mental dulu, dan kesigapan dalam ngurus anak kite nantinye. Memiliki bocah-bocah merupakan suatu kegirangan bagi setiap pasangan yang udeh nikah, karena emang mereka pasti tujuan utamanye pengen banget nikah abis ntu punya keturunan. Kehadiran anak memberikah keramaian dan kedamaian di dalam rumah kite, rumah jadi rasanye seru kalo rame gitu kite jadi girang semuanye.


Banyak orang ngomong bahwa têmên ama kêluarga nyang nyaba kê rumah duka sêcara pisik dan atau èmosional adalah salah atu hadiah têrbaèk nyang bisa dikasih kêpada mêrèka sêudah orang nyang mêrèka cintain mêninggal. Buat ngêdantain, “Kasih tau guah kalu êluh butuh sêsuatu." Jujur ajah, ênih adalah sêbuh kata nyang amat bêrmakna bagi kêluarga nyang lagi bêrduka. Bantulah mêrèka sêbisa mungkin, mulè dari sêbuah dukungan, sumbangan, bahkan sêbuah pêrmintaan buat nêmênin, ngibur, ama masing banyak laènnyah. Karna dêngan bêbêrapah hal onoh, orang nyang lagi bêsêdih bisa balik bêrsêmangêt dan ngêninggalin masa wayah dia lagi bêduka karna ngêtauin orang têrcintanyah udah pêgi.


Selaen ngerawat diri kayak ngelakuin kerjaan yang nyenengin, kita juga bisa oahraga. Rutin olahraga ini ternyata emang bisa ngatasin trauma yang dulu-dulu. Olahraga ini bisa buat pengalihan ama jadi cara yang pas buat ngatasin efek dari trauma.Yang paling penting juga, olahraga bisa nguranguin stres ama munculin rasa yang nyenengin. Buat yang mau nyoba, olahraga yang bisa dilakuin ada macemnya. Kita bisa mulaiin peregangan alus, jalan santai, ampe lari atawa jogging. Kalo udah ngerasa tepar, kita kudu istirahat, jangan maksain. Abis olahraga, sesekali kalo ada kesempetan, ita juga bisa ngibur diri sembari nyari pengalaman. Kita bisa jalan-jalan ke tempat yang bisa nenangin pikiran juga. Kalo udah semua dilakuin, udah usaha keras, tapi masih kagak bisa ilangin trauma barang sedikit acan, kita kagak usah maksain diri. Kita bisa dateng ke psikolog atawa psikiter buat jadi pendamping ngadepin trauma.


Bêjibun cêrita dari pangkèng ênih pèngèn guah bawa pulang sêbagè buah tangan supaya bisa guah dêkêp êrat wayah guah butuh kêangêtan; supaya bisa guah sapa wayah guah butuh kawan. Pangkèng ênih ngêbagènin guah sêpuasnyah bêcêrita tanpa jêda. Sêngaja guah simpên cêrita di tèmbok pangkèng nyang adêm ênih. Kalu kita kêtêmu, bakal guah kasih tau kalo tèmbok ênihlah nyang paling adêm. Tèmboknyah ora ngasih kêangêtan kèk di rumah, ampè-ampè pèngèn rasanyah guah tukêr ama sêpasang lêngên ênyak. Langit pangkèng ênih ora sêlalu cêrah, bahkan sêringnyah nongol awan nyang bêrobah warna ngêjadi gêlap wayah ngêjêlang ujan. Tapi, ada baè pelangi-pelangi nyang nongol sêtêlahnyah. Ngêrapiin kênangan èmang bukan pêrihal gampang. Guah kudu milih antara kênangan nyang dibawa ama nyang ditinggal. Têrima kasih buat sêgala kêbahagian nyang nèmplok, juga sêgala kêsêdihan nyang guah simpên rapêt-rapêt.


Ada orang yang ngedadak aja ngerasa panik, padahal kagak ada sebab apa-apaan. Kalo orang ngerasain kayak begitu, dibilangnya kena serangan panik atawa panic attack. Orang yang kena serangan panik sering ngerasa keblinger ngapa bisa kayak gitu, soalnya kagak ada alesan apa-apa, langsung ngerasa panik. Laen kalo orang misalnya ketinggalan barang yang dibutuhin. Kalo panik yang kayak begitu masih wajar. Orang yang lagi ngerasain serangan panik ini bisa ngedadak ketakutan malah ada yang ngeri kalo nyawanya lagi kagak aman atawa ngerasa kayak bakal kena bahaya. Kalo udah begitu, orang yang kena serangan panik ini ampe kagak bisa ngontrol dirinya. Anehnya, ada orang yang kena serangan kayak gini, kalo udah ilang serangannya, kagak balik-balik lagi itu serangan.


Terapi perilaku kognitif yang berlangsung selama dalam 12 minggu, dan dapat dilakukan berdua aje dengan psikiater, atau berkelompok bersama pasien fobia sosial yang lain. Dokter juga bakal memberikan pemahaman kepada keluarga pasien terkait gangguan ini. Dengan begitu, keluarga dapat memberikan dukungan kepada pasien agar segera sembuh. Obat antidepresan menjadi pilihan utama untuk mengatasi fobia sosial. Jenis obat yang digunakan antara lain, selective serotonin reuptake inhibitors (SSRIs), seperti paroxetine dan sertraline. Serotonin-norepinephrine reuptake inhibitor (SNRI), seperti venlaxafine. Jenis obat lainnye ntu yang dapat digunakan adalah, obat seperti benzodiazepine dapat mengurangi kecemasan dengan cepat. Meski demikian, obat ini biasanya hanya digunakan dalam jangka pendek, karena bisa menyebabkan kecanduan.


Di deket rumah aye tuh ada gorong-gorong aer nyang tinggi banget trus bawahnye tuh kobakan aer. Jdi ceritanye tuh waktu itu aye mao nolongin anak ayam nyang kejebak di comberan itu. Nyang namanye juga comberan pasti banyak lumut kan, trus pas mau ngambil tuh ayam aye malah kepeleset gara-gara salah nginjek. Mana pas itu juga sepi banget lagi kaga ada orang nyang bisa nolongin. Padahal aye udeh teriak-teriak tapi kaga ada nyang denger tuh teriakan aye. Mana tuh gorong-gorong ngarah ke kali. Kalo waktu itu aye kaga diselametin ama tukang jualan aye bisa nyebur ke kali trus tenggelem dah ke dalemnye.


Ternyata, manfaat personal branding itu banyak! Misalnya, kita jadi lebih berfokus pada keunggulan diri, bukan kelemahan. Selanjutnya, memberi nilai tambah di mata orang, dan juga bisa menambah relasi. Apabila relasi kita banyak, maka, makin banyak juga peluang kita mencari nafkah. Be yourself! Karena, semua orang memiliki ciri khas yang berbeda dan hal tersebut seringkali menjadikan icon 'ini loh gue'. Memiliki tujuan, prinsip dan konsisten. Apa tujuan anda membuat personal branding? Lalu, tentukan juga goals untuk dicapai. Nah, untuk mencapai goals tersebut, anda harus konsisten dengan prinsip anda agar bisa menggapai keinginan. Membuat profil di sosial media. Sekarang, sudah jaman canggih. Para perekrut dan berbagai macam perusahaan juga bisa melihat profil kita di internet (jejak digital). Tentu saja, hal tersebut juga memperbesar peluang kita untuk mencari pekerjaan. Kita bisa memulai untuk membuat akun LinkedIn, Instagram, Twitter, dll.


SARA sêbênêrnyah ngêrujuk pada hal nyang nètral. Tapi, sêlama ênih ada pêmahaman nyang salah kaprah liwat kalimat "ora ngandung SARA". Kalimat onoh tumannyah ditêmuin pada sêbuah aturan atau kêtêntuan. Misalnyah, pada kêtêntuan lomba. Liwat kalimat onoh, SARA têrasa sêbagè istilah nyang bêgonoh sènsitip. Kêtêntuan kèk onoh bisa numbuhin pêmahaman bahwa sêgala sêsuatu nyang ngandung suku, agama, ras, ama antargolongan mêrupakan sêsuatu nyang nègatip dan kudu dihindarin, padahal, sêkali lagi, bêrbagè aspèk nyang disebutin onoh udah ngêjadi sêsuatu nyang nèmplok pada kêidupan bêmasarakat. Lama-kêlamaan, SARA justru idèntik ama konplik. Prasa "ngandung SARA" ngêjadi salah kaprah kalu diidèntikin ama pêrpêcahan, pêrtêntangan, pêrmusuhan, pêrsêlisihan, ama sêbagenyah.


Jane entu sering bener marah-marah. Ade kalanye die marah ya karena emang ade situasi yang bikin die marah, kadang die pun marah walaupun keliatannye entu penyebabnye sepele bener, dan kagak jarang juga die marahnye tanpa sebab. Bisa aje lagi kagak ade ape-ape, terus die muncul dan marah-marah. Jane katenye suka sedih dan kesel kalo tiba-tiba die marah tanpa sebab. Soalnye hal entu kagak jarang terjadi. Hal entu pun bikin Jane dibenci banyak orang soalnye die kagak jarang marah tanpa sebab. Jane suka belajar buat kontrol emosinye biar kagak segampang entu buat marah. Apelagi marah tanpa sebab, kan pasti keliatannye Jane resek bener.


Takut gegara diancem bise ngerembet ke banyak hal, temasuk dampaknye ke diri ente sebage korban. Kalo udeh parah, bise-bise kena serangan panik, gangguan cemas, stres, bahkan ampe depresi. Apelagi kalo ntu anceman dilakuin bekali-kali dan ente tepaksa buat nurutin gegara kagak ade pilihan laen. Apapun ntu resikonye, ente kudu bangkit terus nyari bantuan propesional. Bise pihak nyang bewenang ato polisi buat ngurus hukuman soal anceman, bise juge psikolog ato psikiater buat ngurus mental ente nyang keganggu gegara ketakutan enih. Selame bise lawan, kite kudu bangat lawan. Jan mao diinjek-injek bae harge dirinye dengan terus-terusan nurutin si pengancem. Die juge kudu tao kalo dunie kagak beputer di die doang alias kagak selamanye nyang die pengen kudu keturutan!


Murid SD Muhammadiyah 1 GKB Grêsik ngêraih pênghargaan dalêm ajang nasional Kompêtisi Sains Pêlajar sê-Indonèsia (KSPI) 2022 nyang disêlênggarain ama puskasnas.id sêcara daring. Dalêm pêngumumannyah nyang sêcara daring juga, êmpat bocah SD onoh bêrhasil ngêraih prèstasi nyang ngêbanggain, yakni bêrupa atu mêdali êmas, atu mêdali silpêr, amè dua mêdali pêrunggu. Diah nyêritain pêrsiapan dalêm miluin kompêtisi ênih. Kata sêorang siswa nyang dapêt pênghargaan, dia gêtol bêlajar atu minggu ênih saban pulang sêkola. Latihannyah sêmbari ngêrjain soal-soal. Têmênnyah nyang laèn juga bilang kalu diah bêsukur atas pênghargaan nyang didapêt. Alhamdulillah, diah girang dan ngarêp kê dêpannyah lêbih sêmangat lagi buat ngêraih prèstasi.


Uang yang berada di genggaman kite ntu kagak hanya diam kemudian habis dengan percuma. Semisal dari setengah pemasukan bulanan, kite investasikan untuk membeli emas saat harganye ntu turun, biar bisa kite jadikan investasi. Jadi misalnye nih kite lagi kepepet sama duit kite bisa jual ntu emas, atau kalo pas harga tinggi kite jual, nanti beli lagi pas harganye rendah. Kite juga bisa menggunakannye ntu untuk biaya peningkatan skill guna meningkatkannye penjualan usaha. Masih seabrek-abrek lagi contoh-contoh perilaku belanja produktif lainnye. Kite bisa saling sharing dengan orang-orang terdekat yang lebih berpengalaman. Agar kite bisa paham bagaimane cara mengelola uang dengan baik dan benar.


Pas entu kelas siang, aye dan mahasiswi-mahasiswa laennye menuhin kelas buat ngikutin mata pelajaran Psikologi Klinis dan Abnormal. Entu kelas penuh. Apelagi karena mata pelajarannye seru dan lagi di sesi diskusi dan tanya-jawab, entu kelas pun berisik karena suara-suara kite diskusi. Nah pas lagi diskusi dan tanya-jawab sama dosennye, tiba-tiba aje aye keceplosan nyeletuk. Padahal aye ngerasanye nyeletuk pelan, eh tapi kedengeran ke semua yang ade di kelas. Aye pun cuma bisa cengengesan saking malunye asal nyeletuk, sedangkan temen-temen yang laen pade ngeceng-cengin dan ngetawain aye. Malu bener dah aye karena asal nyeletuk di kelas yang rame mahasiswa dan mahasiswinye.


Saat ibu, dan anak sedang di luar rumah, tiba-tiba anak mengatakan perutnye ntu sakit. Ibu buru-buru mencarikannye toilet terdekat untuk anak. Sesampai disana ibu merasa heran karena anak mengaku kagak lagi sakit perut, dan kagak jadi buang air besar (BAB). Kejadian tetap sama saat tiba di rumah pun demikian, anak masih kagak kunjung ke toilet, dan bahkan hingga beberape hari berikutnye. Ibu sempat menanyai anak ape kagak merasa ingin BAB, dan dijawab dengan gelengan kepala oleh anak. Menghadapi kejadian ntu ibu menjadi ingin tahu penyebab anak enggan ke toilet. Anak ke toilet biasanye untuk dua alasan; pipis atau BAB. Ape bila anak tiba-tiba menunda-nunda BAB yang biasanye rutin dilakukan, udeh sepantasnye ibu mencari tahu. Apakah disebabkan anak malas berlama-lama di kamar mandi atau karena anak mengalami toilet phobia.


Kalo pun terbuka juga kite harus jaga sikap, mentang-mentang kite udeh deket cuma kite kaga boleh nyepelein. Rasa takut buat ade di tempat baru emang harus ada karna dengan begitu mite jadi bisa jaga sikap. Kalo kite udeh diterima dengan baik juga kite kaga boleh tuh nyembarangin kepercayaan. Namanye orang baru kite tuh harus tau kalo di suatu tempat tuh ade aturan nyang berlaku. Dari aturan itu kite bisa adaptasi ama lingkungan baru nyang pasti kaga bakal nakutin juga. Kalo kite udeh biaa adaptasi kan kite bakalan diterima dengan baik tuh. Kalo udeh dapet kepercayaan itu juga jangan disembarangin dah.


Ngegares adalah hobi aye, rasanye girang dan demen  banget kalo nyobain ganyeman yang baru-baru. Rasanye girang bener dah pokoknye kalo udeh ketemu ganyeman yang kite demenin, bikin suasana hati yang lagi bete, gerenyem, gedek, bisa jadi girang seketika kalo udeh ketemu yang namanye ganyeman, jadi ganyeman ntu bagi aye bisa meng ubah suasana hati banget dah . Nah tapinye kaga semua ganyeman aye coba dan suka juga sih. Nah biasanye kalo aye udeh jatuh cinta sama ntu ganyeman, tapi harganye mahal, aye biasanye nyoba-nyoba bikin ntu ganyeman. Aye demen banget sama choco lava, yaitu kue bolu coklat, yang kalo di potong meleleh coklatnye, nah aye coba bikin dah ntu kue, sedih bangetaann ntu kue gagal, malah jadinye mateng banget kaga meleleh sama sekali, disitu aye sedih, dan gedek banget.


Menurut psikolog Ikhsan Bella Persada, M.Psi., "Penderita gangguan emetophobia ntu punya ketakutan berlebih pada muntah, melihat muntah, atau sakit yang berhubungan dengan mual.” Orang dengan emetophobia sangat khawatir dengan muntah, dan bahkan melihatnye aje ntu membuat ngeri. Hanya memikirkan muntah aje, mereka bisa dilanda kecemasan. Hal ntu pada akhirnye bakalan berdampak pada kehidupan sehari-hari mereka. Misalnye aje, takut ngegares karena khawatir muntah. Bisa juga kite sampai menghindari mengemudi karena ada kemungkinan bisa mabuk kendaraan, dan memicu muntah. Bahkan, orang dengan emetophobia bisa takut dengan kamar mandi umum karena berpikiran bahwa ada orang muntah di sana sebelumnye. Penyebab fobia muntah bisa bermacam-macam. Menurut psikolog Ikhsan, penyebab paling sering karena pengalaman tidak menyenangkan saat memakan sesuatu, lalu mengakibatkan sakit, dan muntah.


Manusia kan kaga selamanye ada di posisi nyang die mau, kadang akga sengaja aye harus ada ditempat rame trus denger musik gede kaya lagi jadi panitia di kampus. Kalo tiap jurusan bikin acara kan pasti rame tuh, trus acara terakhir pasti ditutup ama konser musik. Udeh jadi sesuatu nyang harus aye lakuin, dan susah buat ngehidar. Awalnye si aye emang ngetasa bener-bener kaga nyaman, cuma karna paksaan diri sendiri ya mao kaga mao dijalanin. Ada saatnye juga aye menghindar si karna kite kan kaga bisa terlalu maksain kehendak kite, cuma aye bangkit lebih kuat lagi buat ngelawan rasa takut dari traumanye.


Keempat temennye Rena udeh nyiapin kejutan ulang taon buat Rena di taman belakang sekolahannye mereka. Pas jam istirahat, mereka langsung ninggalin Rena dan langsung ke entu taman. Rena pun bete karena di hari ulang taonnye, bukannye ngasih kejutan atau minimal ngucapin, semua temennye makah asik ngobrol sendiri dan bahkan ninggalin die. Eh tapi pas die lagi asik ngebadog baksonye, tiba-tiba aje dua temennye yang tadi ninggalin nyeret die buat pergi. Mereka pun sampe di taman belakang sekolah. Terus kagak taunye temen-temennye entu udeh nyiapin kejutan ulang taon di entu taman belakang sekolahnye. Rena pun kesel, terharu, seneng dan pastinye kaget karena dapet kejutan ulang taon ini. Padahal tadinye die udeh sebel duluan ke temen-temennye. Nyok deh kite jangan suujon!


Nisa ingin kuliah di jurusan psikologi di Universitas Brawijaya, Malang, Jawa Timur. Sebab ia ingin menjadi motivator handal. Ia pun mengikuti jalur SNMPTN dan mendapatkan golden ticket. Aku awalnya lolos seleksi tahap SNMPTN di sekolah. Aku seneng banget di situ lantaran udah dapat golden ticket buat masuk di Universitas Brawijaya. Dan ternyata saat di seleksi tahap universitas aku gagal. Aku sedih banget dan kecewa tentunya, ngerasa gagal aja sama usahaku selama ini di SMA. Gagal masuk Universitas Brawijaya melalui jalur SNMPTN sempat membuat Nisa patah semangat dan kecewa. Namun perasaan kecewa itu tak dibiarkannya berlarut-larut. Dan beberapa bulan kemudian pengumuman kelulusan datang. Lagi Nisa gagal masuk universitas negeri.


Elu pernah dapet perlakuan kagak adil? Terus, gimane responnye elu? Aye dan temen-temen aye pernah dapet perlakuan kagak adil. Waktu entu abis selesai nugas di jam kosong, biasanye kite boleh nonton. Aye dan temen aye pun ngomong ke guru piket buat dipinjemin laptop biar bisa nonton bareng karena udeh selesasi nugas. Eh tapi kite kagak dipinjemin. Sedangkan anak IPA pade boleh. Jelas aje aye dan temen-temen aye pade kesel dan marah karena kite kagak dapet perlakuan yang adil. Nah katenye sih wajar aje kite marah pas dapet perlakuan kagak adil. Tapi kira-kira, kenape ye orang bisa marah pas dapet perlakuan kagak adil? Sebenernye, ngerasa marah ke situasi tertentu entu hal yang normal dan sehat. Nah ade beberape penyebab orang marah dan ternyate salah satunye entu pas kite ngerasa dapet perlakuan yang kagak adil. Jadinye, perasaan marah karena situaai kite dapet perlakuan kagak adil entu wajar selama entu masih terkendali dan wajar.


Têrkait implêmèntasi pontên-pontên HAM dalêm kêidupan sêari-ari oralah kudu nyari conto nyang bêrat-bêrat, tapi cukup sêring diadêpin dalêm kêidupan. Numanin ngêlakuin hal-hal nyang kêcit, tapi kêukur, nantinyah bakal ngêhasilin kêtumanan-kêtumanan gêdé ama bêrmanpaat. Dari konsèp pêmbêlajaran go banyak manpaatnyah bahwa antrè mêrupakan salah atu pêrkêmbangan moral dari kêtumanan nyang ngêbêntuk sikap ama pêrilaku sêcara dinamis dalêm kêidupan. Antrè mêrupakan cêrminan tingkat ngêhargain antêrsêsama. Wayah ngêmulè antrè, udah ada pêngorbanan kêpêntingan pribadi buat ngêhargain orang laèn. Budaya antrè nyang ngêduluin kêpêntingan umum dari kêpêntingan pribadi bakal ngêja kontribusi positip buat sêgala sêsuatunyah di nêgêri ênih ngêjadi lêbih têrtib, têratur, ama èpisièn.


Pas aye udeh gedean, makin aye ngerti tuh beberes. Mulai dah aye tata supaya lebih rapih. Aye pilih-pilihin tuh barang nyang kaga kepake ama nyang ga kepake, sama nyang bagud tapi udeh kaga mao dipake lagi. Barang nyang kepake aye susunin tuh berdasakan tempat. aye beli rak-rakan supaya keliatannye rapi. Nah, barang nyang masih bagus tapi kaga udeh aye pake tuh biasanye di baju, aye kasih tuh tetangga nyang biasa emang suka minta baju. Nah, buat nyang kaga kepake, aye kumpulin trus aye masukin plastik sampah trus aye kasih tukang sampah buat dibuang. Nah pas bagian begitu tuh banyak suka nemu barang nyang kaga terduga, waktu itu pernah nemu cincin bayi emas bekas aye dulu kecil, kan lumanyan ya bener-bener kaya harta karun.


Jika traumanye ntu terus dibiarkan, ini bakalan memengaruhi kehidupannye ntu anak ketika die dewasa. Die bisa mengalami depresi, gangguan kecemasan, atau gangguan lainnye. Bahkan die bisa menutup diri dari orang lain. Walaupun tujuan orangtua ntu memarahi anak, adalah untuk mendidik, membentak, atau memukulnye bukanlah cara mendidik yang baik. Orangtua tetap bisa bersikap lembut untuk mendidik anak tentang benar dan salah. Lalu jika si anak udeh terlanjur kena bentak oleh kite orangtua, dan kite harus bisa memperbaiki moodnye ntu biar die kaga trauma. Sebagai orang dewasa, kite tentu tahu bahwa membentak, atau memukul bisa menyakiti orang lain, dan kite perlu meminta maaf untuk ntu. Jadi, jika kite membentak, atau memukul anak ape pun alasannye, bukankah anak berhak mendengar permintaan maaf dari kita akibat luka yang kita berikan? Kite bisa menjelaskannye ntu alasan kite marah sehingga membentak atau memukulnye. Tapi sebelum ntu, Mama perlu meminta maaf padanye terlebih dahulu.


Ade atu hal yang lumayan kagak berat buat dilakuin kalo ente jadi saksi kecelakaan, cuman takut buat nolongin korban ame masi ngerasa degdegan kalo ngeliat korban secare langsung. Sebage saksi nyang betanggung jawab, walopun bari sibuk nenangin diri, ambil dokumentasi sekitar titik kecelakaan juge bise ngebantu pihak bewenang buat nyelesain pekara enih, mao ntu tenaga medis atopun polisi. Ambil poto ame pideo di sekitar korban. Walopun banyak netijen julid soal kebiasaan enih, tenyate enih amat bemanpaat buat petugas nyang bewenang biar tau keadaan pas die belon dateng, terus nantinye kagak sala ambil tindakan. Usahain juge, neh, walopun bari takut pas ngambil dokumentasinye, tenangin diri dulu biar pas ngepoto ato ngepideo, asilnye tetep bagus dan bise diliat orang laen buat jadi acuan.


Aye kebeneran orangnye emang penakut ye, jadi kalo abis nonton pelem horror tuh suka iseng. Kalo abis nonton pelem horror tuh kaga berani ke kamar mandi sendiri, tidur sendiri, pokoknya kaga berani dah. Jadi, bawaanye tuh keinget bae bentuk dari setan yang aye tonton, trus di mana-mana tuh kaga tenang. Aye emang penakut banget dah orangnye, udeh gitu parnoan lagi. Jadi, boro-boro tuh ditongolin, nonton pelem horror aje keingetannyr bisa seminggu kali. Mangkanye aye jarang mao nonton pelem horror, soalnye orangmye tuh suka kepikiran. Udah gitu juga nyusain lagi ape-ape takut minta temenin. Mangkanye udeh pada apal tuh kalo aye iseng pasti abis nonton pelem serem.


Akibat adanye bencana alam yang terjadi di luar kendali kite, pasti kite sedih karena harus kehilangan orang yang disayang. Bejibun korban yang terkena hantaman gempa dan tsunami di Aceh tahun 2004 silam. Begitu kesedihan yang mendalam juga dirasain sama seabrek orang yang liat beritanye di TV. Ada yang anaknye ilang, ada yang orang tuanye ilang, ada yang keluarganya pade ilang cuma die sendiri dan sebagainye. Daerah yang terhantam Tsunami ntu bener-bener luluh lantah ilang hancur semuanye. Bejibun anak-anak menjadi yatim piatu kehilangan orangtuanye, sungguh miris ngeliatnye. Tapi mau gimane lagi namanye juga udeh takdir, kudu diterima apapun ntu buruk menurut kita baik menurut Allah, semua sudah ketetapan Allah jadi sebaiknye kudu kite terima aje, walau berat hidup sendirian karena para keluarga jadi korban tapi kite lambat laun bisa berinteraksi dengan yang laen.


Elu pernah ngerasa sedih dan kesepian pas tinggal sendirian? Aye pernah. Bahkan katanye sih, orang tetep bisa ngerasa kesepian walaupun di sekitarnye lagi rame ataupun die lagi sama orang-orang terdekatnye. Nah apelagi pas lagi sendirian ye? Elu tau kagak, kalo pas sendirian, mungkin aje orang ngerasa sedih ataupun kesepian. Nah katanye, ngerasa kesepian entu kite ngerasa hampa, sendirian, dan laennye. Karena kespian kite bisa ngerasa hampa, kite bakalan makin ngerasa kagak nyaman kan? Udehlah lagi sedih karena tinggal sendirian, bisa aje muncul emosi-emosi negatif laennye. Intinye pas tinggal sendirian, Kagak cuma ngerasa sedih aje deh, bisa ngerasa kesepian, hampa, dan laennye.


Aye tuh sekeluarga kaga ada nyang berani ama jarum suntik, semua tuh takut ama jarum suntik pasti gemeter tuh kalo liat jarum suntik. Dulu kalo sekolah tuh aye suka kaga masuk kalo giliran mau disuntik, tapi aye kaga bilang kalo bakalan mau disuntik, jadi pura-pura aja tuh kaga enak badan, jadi sering kaga ngikut vaksin disekolah.  Sebenernye sih kaga bae ya karna kan vaksin tuh bae buat kite sendiri, tapi ya mau gimana lagi namanye juga dulu takut jadi aye akal-akalin aje tuh buat kaga ngikut vaksin. Tapi sekarang mah udeh berani si, karna kana kite kaga mungkin menghindar mulu buat kesehatan.


Ketika korban body shaming merasa stres yang berujung pada depresi, gejala fisik yang tampak, meliputi, ya ntu ; Merasa kelelahan dan tidak ada tenaga, kehilangan selera ngegares yang berujung pada penurunan berat badan. Mengalami insomnia, atau bahkan terlalu banyak tidur, kepala terasa pusing. Sedangkan gejala psikologi yang tampak, meliputi, merasa bersalah, karena ketidaksempurnaannye, merasa putus asa, dan kagak berharga, merasa cemas dan khawatir yang berlebihan, merasa bersedih secara terus-menerus, merasa sulit berkonsentrasi, berpikir, dan mengambil keputusan, merasa kagak memiliki motivasi terhadap apapun yang dikerjakannye, kagak hanya sampe di situ aje, korban body shaming bahkan sering kali berpikir untuk mengakhiri hidupnye dengan cara bunuh diri. Gejala yang tampak akan tergantung pada tingkat keparahan depresi. Bukan hanya korban bullying, pelaku bullying juga memerlukan bimbingan para ahli agar dapat menghilangkan kebiasaan buruk yang satu ntu.


Aye ntu awang pisan kalo disuruh berangkat ke sekolaan. Saban hari ke sekolaan pasti ngerasain nyang namenye bejanggit lantaran suasana ati berdebar kagak keruan. Makin gede makin parah awangnye malahan ampe kelas 3 SD. Aye jadi makin curang, aye ngehalalin segala cara biar kagak usah sekola, belaga sakit, kabur pas berangkat sekola, mewek kejer sebelum ke sekolaan. Eni tuman banget, keterusan ampe aye kelas 5, awalnye lantaran takut ama guru nyang galak tapi jadi parah banget bukan sekedar jantung berdetak kenceng, aye bisa ampe mewek kejer kayak abis digondol bandanye, gelisah kagak puguh lagu. Aye juga mulai ngalamin nyang namenye puyeng, keringetan jagung, jari-jari kagak bisa berenti gerak, muntah, dll. Aye juga makin ngawang ama sekolaan. Sampe akhirnye mewek ngadu ke emak supaya dijinin kagak masup sekola. Dari kejadian ntu ceritanye lumayan panjang. Tapi intinya mah, aye keluar dari ntu sekola terus nyari sekolaan baru nyang deket ama rumah.


Walopun bikin jijik, ampe bise ngilangin napsu makan. ame bikin orang histeris, kotoran hewan enih sebenernye ade manpaatnye juge. Buat tumbuhan, misalnye, bise bikin mereka tumbuh subur kalo pake pupuk alami berupe kotoran hewan enih. Dari tumbuhan nyang sehat, lahirlah pangan nyang bae buat manusie-manusie di bumi enih. Makanye, buat orang-orang nyang ude biase ngurus kotoran hewan, rase jijik enoh lame-lame juge ilang, soalnye ude gawean mereka ampir tiap ari megang-megang kotoran hewan, terus ditanem buat jadi pupuk bagi taneman. Rase jijik ame ekspresi ngernyit enoh makin lame makin ilang seiring seringnye mereka ngurus beginian. Apelagi kalo ngeliat hasil tanemannye tumbuh bae-bae, ijo-ijo seger, beuh, kagak lagi-lagi ngerase mual nyium bau kotoran hewan, dah.


Aye punya tetangga namanye Ipin, die hidup sendiri di Jakarta. Ipin kaga punya tempat tinggal karena rumahnye udeh digade ama mantan istri, anak-anaknye juga udeh ngebuang die. Dia dulu kerja di sekolah swasta kristen di Jakarta, cuma karna kecelakaan trus kakinye jadi cacat abis itu die dipecat. Ipin punya 2 anak, tapi semua milih tinggal ama Nyaknye. Ipin sekarang udeh mualaf, die jadi penjaga mesjid nyang dapet upah. Urusan makan, ipin sering dibagi ama tetangganye, banyak juga orang nyang kesian ama die trus sering juga kasih makanan. Kadang kalo ade rejeki juga si Ipin beli sendiri tuh di warteg, tapi selama ini mah kaga pernah die kaga dikasih makanan, tetangga tuh tiap hari kaga pernah putus ngasih makanan ato cemilan.


Tarni, PMI (Pekêrja Migran Indonèsia) asal Kêndal, Jawa Têngah, mutusin buat lari dari majikannyah. Tarni bêgawè di têmpat majikannyah udah 6 bulan, tapi diah ngêrasa bahwa têmpat gawè ama pêrlakuan majikan ora sêsuè dêngan kontrak. Sêudah 6 bulan pêrtama bêgawè, diah tibang dikasih ganyêman basi ama dipaksa molor di ruang nyang ora layak sêrta kêpisah dari rumah majikan. Sêlaèn onoh, Tarni ngêrasa bahwa majikannyah ora mêratiin dêngan baèk karna sêring kali diah tibang dikasih ganyêman nasi nyang ampir apêk ama udah bêaèr. Kêbêranian Tarni buat mutusin lari dari majikannyah bukan dêngan pêrtimbangan nyang matêng karna Tarni sêbênêrnyah baru pêrtama kali bêgawè sêbagè asistèn rumah tangga di Hong Kong. Upaya Tarni buat ngomunikasiin kêjadian nyang diah alamin kêpada HELP for Domestic Workêrs akhirnyah ngêbuahin hasil. Lêmbaga onoh nanggêpin aduannyah.


Jenis bullying yang satu ini lebih sering dialami anak perempuan daripade anak laki-laki. Penindasan seksual terdiri dari tindakan berulang, berbahaya, dan memalukan yang menargetkan seseorang secara seksual. Biasanye si korban menerima ejekan, atau julukan yang bernada seksual, atau melecehkan. Misalnye, tubuh anak sudah lebih dewasa dari anak perempuan seusianye. Termasuk juga pemanggilan nama secara seksual, komentar kasar, gerakan vulgar, sentuhan tanpa diundang, proposisi seksual, dan materi pornografi. Seorang penindas mungkin membuat komentar kasar tentang penampilan, daya tarik, perkembangan seksual, atau aktivitas seksual teman sebayanye ntu. Selain ntu, sexting juga dapat menyebabkannye intimidasi, dan penindasan seksual. Jika seorang gadis mengirim foto dirinye ke pacar, die mungkin membagikan foto ntu secara luas jika mereka putus.


Hari ujian emang paling ditunggu-tunggu karna pan itu jadi tolak ukur tentang gimana selama ini kite belajar. Nah sebelum ujian, trus biar ujiannye lancar kite siapin bener-bener dah tuh. Sebelom ujian, kite bangun usahain lebih awal supaya kaga telat dateng ke sekolah, pan sayang kalo ujian udeh dimulai trus kite telat. Kalo bangunnye lebih awal pan kite bisa sempet sarapan, trus abis sarapan kan biasanye mules tuh nah kite sempet deh nyetor ke belakang. Sambil nungguin berangkat sekolah bisa tuh baca-baca lagi tentang pelajaran nyang mau diujiin. Selaen itu, kalo kite bangun lebih awal juga kite bisa berangkat lebih pagi, pan kite gatau dijalan bisa aja macet ato ga juga ujan jadi kalo ujian tuh berangatnye juga lebih pagi. Pan kalo persiapan udeh mateng, kite udeh tenang buat ikut ujian trus hasilnye juga pasti memuaskan.


Selaen lucu, aye tuh orangnye suka lemot. Ditanye apa jawabnye apa, trus gara-gara itu aye tuh suka diketawain juga ama temen-temen. Cuman aye suka malu karna takutnye orang anggep aye tuh bloon banget gitu karna sering lama buat nangkep informasi. Aye juga kaga tau kalo orang-orang nyang ngatain itu emang beneran ngetawain lucu, apa ngetawain ngeledek kalo aye tuh dianggepnye tuh orang bego. Mangkanye kadang aye suka sotau, tapi ujung-ujungnye kaga tau dah tuh sebenernye topik ape nyang dibicarain. Denger orang pada ketawa cekikan aye makin rendah hati aje karna banyak informasi nyang kaga aye tau, suka kaga pede karna makin lama makin diketawain.


Elu udeh pernah dapet penghargaan dari kelulusan elu? Kalo aye sih pernah, pas SMA dan kuliah. Selama SMA dan kuliah, tentu aje aye terus-terusan berusaha belajar pas kalo ada tugas, kuis, dan ujian. Terus pas udeh selesai masa SMA dan kuliah, udeh selesai semua tahapan ujiannye, dan aye dinyatain juara 3 (pas SMA) serta dapet penghargaan sebagai mahasiswa terbaik dengan IPK tertinggi pas kuliah, tentunye aye seneng bener lah! Wajar aje sih ye, aye seneng pas entu. Soalnye pas entu, aye ngerasa usaha aye buat belajar kagak sia-sia, aye berhasil dapet juara dan penghargaan, aye berhasil jadi salah satu juara pas SMA dan peraih penghargaan IPK tertinggi pas kuliah, aye ngedapetin tujuan usaha aye yaitu nilai dan IPK yang bagus, dan berhasil ngehadepin beragam kesulitan buat belajar. Intinye pas kelulusan SMA ataupun kuliah, aye seneng bener deh karena aye ngerasa puas, bangga, dan seneng bener karena udeh berhasil juara dan dapet penghargaan! Nah elu kalo lagi sekolah atau kuliah, jangan putus asa buat belajar ye! Hajar terus sampe dapet nilai memuaskan, dapet juara, dan dapet penghargaan!


Setiap kite memasukkin dunia pendidikian maupun yang bukan pendidikan, pasti ada yang namanye ujian, nah dalem idup aje ada ujiannye dari sang pencipta. Nah ini kite kalo sekolah ujiannye dari guru kite. Kite harus bisa ngatur waktu sebaik mungkin, harus semangat dalam belajar, jadi kite jadi orang kudu mesti punya rencana, ape yang mau dilakuin kedepannye, mau jadi ape kite nantinye. Dengan adanye rencana memudahkan kite buat yang namanye mengatur waktu, dan kite punya tujuan idup jadi kalo lagi belajar kite pasti bakal fokus dan sungguh sungguh pas kalo lagi belajar, biar pas ujian nilai kite bagus lulus ujian dengan hasil yang muasin.


Kêntut èmang bagian dari kêidupan sêari-ari kita. Ênih adalah prosès nyang normal dari siklus pêncêrnaan. Tapi, hal nyang manusiawi ênih bisa jadi momèn ngêjêngahin kalu têrjadi di dêpan umum, apahlagi kalu bêbunyi ama bêbau. Untungnyah, ada sêjumlah cara nyang bisa êluh lakuin wayah kêntut di dêpan umum nyang bêrpotènsi ngêja jêngah. Cara ênih mungkin bisa dibilang cukup unik karna êluh kudu nyêimbangin atau nyamain suara buang gas êluh dêngan suara laèn. Sêbagè conto, êluh bisa batuk dêngan amat nyaring ampè nutupin suara buang gas. Êluh juga bisa ngêja suara-suara laèn sêpêrti ngêbanting buku dêngan amat kêncêng atau ngêntak ubin sêhingga nimbulin suara nyang rècèt.


Ada mobil sedan warna silver yang lagi diuber polisi. Pelaku yang di dalem mobil itu ternyata maling pemberatan atawa curat. Kejadiannya rame banget. Ada empat polisi yang ngejar mobil itu. Di sebelah samping kanan ama kiri polisi nodongin pestol buat ngancem bagian sopir. Di sebelah depan, polisi nodongin senjata buat mecahin kaca depannya. Tapi, pelaku ini nyalinya gede, jia kagak takut ama tdongan-todongan polisi, terus jalanin mobilnya. Todongan pestol polisi kagak diheroin juga. Polisi mulai dongkol, jadinya nembakin satu ban ama ngerusak kaca depan mobil, biar pelaku itu berentiin mobilnya. Si penjahat tetep aja jalan biarpun mobilnya udah ringsek ampe rungkad gara-gara nubruk mobil-mobil laen yang lagi ngantri keluar jalan. Untungnya, kagak ada korban dari kejadian itu.


Selama bekerja, pastinye kite dapet gaji tiap taon dari kantor. Kite harus bisa-bisa ngatur duitnye, kite harus punya dana yang kaga terduga atau dana dadakan. Jadi semisalnye hal terburuk terjadi dalam idup kite, kite punya tabungan, jadi kaga sedih sedih banget, kita kaga terlalu pusing buat memikirkan keidupan kite kedepannye selama belom adenye pekerjaan yang baru. Itulah gunanye nabung, jangan terlalu boros jadi orang biar idup kite kaga sengsara sengsara amat. Makanye kite harus bisa sisihkan sedikit dari penghasilan kite tiap bulannye buat jaga-jaga di masa yang akan datang. Karena kite kaga pernah tau keidupan kite kedepannye kaya gimane yekan, jadi semuanye harus tersusun dan balik lagi kite selalu berdoa sama Allah minta dikasih yang terbaik.


Hari pernikahan merupakan hari yang paling ditunggu bejibun orang. Bejibun anak muda mudi yang suka galau gundah gulana saat belum menemukan tambatan hatinye yang pas. Bejibun juga pasangan yang udeh pade punya gacoannye masing-masing tapi masih pade galau gegara beloman jelas kapan nikahnye. Ada yang cewenye yang nunda-nunda belom mau kawin, ade juga yang cowonye yang kelamaan. Pernikahan ntu merupakan bukan suatu momen yang bahagia terus nantinye kedepannye, makanye kudu seabrek hal yang kudu disiapin sebelum datengnye hari pernikahan. Biar kebahagiaan ntu pernikahan kaga cuma pas hari H pernikahan aje tapi sampe seterusnye. Diharepinnye pernikahan ntu langgeng terus sampe kakek nenek kaga cepet, jadi harus diniatin yang namanye nikah bukan hanya buat seneng seneng aje tapi buat ibadah sepanjang idup sama Allah.


Katenye, kemacetan entu merupakan salah satu pemicu stres yang umum. Kalo udeh dari pagi sampe sore atau bahkan sampe malem kerja, terus pas pulang kudu ngadepin macet di jalanan, katenye hal entu kagak nguras energi aje, pun katenye juga emosi. Karena entu kagak jarang ade yang pulang dengan suasana hati yang jelek dan abis entu ngaruhin orang di sekitarnye. Nah bisa aje nih ye, suasana hati yang jelek entu akibat macet bikin elu ngerasa kesel bener dan bete. Bisa berujung juga elu marah-marah karena macet yang elu hadepin pas perjalanan pulang atau bahkan mungkin pas perjalanan elu pergi ke kantor.


Trus yang aye rasain kalo orang Betawi tuh ngerasa berkuasa karna die pada tuh asalnye dari sini. Dulu tuh Babeh sering banget dijahatin loh, mulai dari pungutan liar lah, trus minta sumbangan tapi kesannye maksa. Kag cuma itu, sering banget tuh makanan dagangan Babeh tuh ga laku karna tempat jualannye di isengin ama warga asli situ juga. Aye juga heran knapa bisa ampe ngelakuin itu padahal kan Nyak aye orang Betawi asli, tapi untungnye Cang aye tuh kakak dari Nyak belain keluarga aye. Jadi, bisa sedikit kebantu lah walaupun tetep aje suka usil. Menurut aye tuh hal-hal kaya gitu jangan dirawatin dah, itu sama aja kaya belajar jadi preman.


Waktu entu Wila dan kawan-kawannye pulang sekolah bareng. Mereka naek angkutan umum abis entu jalan kaki. Mereka semua mau maen ke rumah salah satu temennye Wila. Nah temennye Wila entu tinggal di daerah rumah yang biasa aje. Tapi sejauh enih, pemandangannye asri bener. Entu lingkungan walaupun rumah-rumahnye kagak mewah, tapi jelas kalo kebersihannye dijaga ketat. Di kawan entu perumahan pun ade banyak pohon dan taneman. Pokoknye enak diliat deh. Eh tapi ade satu rumah yang rusak pemandangan. Di entu rumah, tepatnye di tempat sampahnye, ade banyak sampah yang numpuk bahkan sampe dikerubungin lalet. Wila dan kawan-kawannye pun jijik bahkan nyaris muntah karena ngeliat entu tumpukan sampah.


Mênurut Meriyati, M.Psi., Psikolog Klinis di RS Pondok Indah, Puri Indah, tanatopobia adalah rasa cêmas têrus-têrusan nyang ora rasional têradêp kêmatian atau prosès kematian. Nah, kondisi ênih kêbilang urup karna sêmuah orang èmang ngêrasain kêngêrian pada kêmatian. Kalu ngêrasa ngêri têradêp kêmatian sêcara bêrlêbihan atau bêrlangsung têrus-têrusan sêlama lêbih dari 6 bulan, udah dibilang ngalamin tanatopobia. Sêbagian orang di dunia ênih bisa ngêrasain kêngêrian nyang amat gêdé têradêp kêmatian atau prosès kêmatian onoh dèwèk. Pobia ênih bêsipat subjèktip karna kêjadian nyang sama bêlon têntu dirasain olèh orang laèn. Dêngan kata laèn, suatu rangsangan atau kêjadian dêngan kualitas ama kuantitas nyang sama bisa diintêrprêtasiin sêcara bêrbèda antara atu indipidu dêngan indipidu laènnyah.


Penindas memiliki gaya, kepribadian, tujuan, dan perilaku yang berbeda-beda. Motivasi mereka melakukannye ntu tindakan bullying tentunye bervariasi. Sehingga para penindas tersebut dapat dibagi dalam beberapa kategori, seperti: Tampaknye, seseorang yang pernah menjadi korban bully juga bisa menjadi seseorang yang hobi menindas orang lain. Mereka sering kali dapat menggertak orang lain yang lebih lemah dari mereka. Tujuannye ntu adalah untuk mendapatkan kembali rasa kekuasaan, dan kendali dalam hidup mereka. Penindasan mereka ntu adalah cara untuk membalas rasa sakit yang mereka rasakan. Bisa juga penindas tipe ntu pernah mengalami kekerasan dalam rumah tangga, atau mengalami pelecehan dari orang terdekatnye. Bejibun tipe ntu merupakan seseorang yang penyendiri yang menambah rasa ketidakberdayaannye, dan kemarahan yang mereka rasakan.


Darel entu bukan mahasiswa yang kerajinan kayak Jun yang hobi sampe di kampus sejam sebelom kelas, tapi kagak semales Orlando juga yang baru sampe kampus tepat 3-5 menit sebelom kelas dimulai. Die biasa aje, di pertengahan. Biasnye entu kalo die ade kelas jam 8 pagi dan berangkat jam 7 pagi, masih ade sisa waktu 20-30 menit sebelom kelas. Pagi enih die pun berangkat kayak biasanye, ya entu jam 7 pagi buat kelas jam 8 pagi. Nah pas die udeh di jalan yang deket kampusnye, entu jalanan udeh rame bener. Semua kendaraan pade kagak bisa jalan. Jalanan padet merayap. Cuma motor-motor aje yang masih bisa sedikit-dikit jalan, termasuk motornye Darel. Tapinye karena ade perbaekan jalan ditambah lagi panas bener, Darel pun akhirnye marah karena macet.


Rumah nenekku memiliki rumah yang terletak di Kota Bekasi.  Rumah Nenekku tepat berada di ujung komplek. Cat rumah nenek berwarna cream muda dan pagarnya berwarna orange tua. Rumah nenek cukup besar untuk tempat bekumpulnya keluarga besar. Rumah nenek hanya berlantai satu. Di depan rumah nenek terdapat teras yang cukup luas untuk bersantai. Teras tersebut dihiasi dengan tanaman hias dilengkapi dengan kolam ikan. Ruangan pertama di rumah nenek yaitu ruang tamu. Cat dinding ruang tamu berwarna cream. Sementara pada jendela, kusen dan pintunya berwarna cokelat. Di ruang tamu terdapat 4 sofa. Di ruangan ini terdapat beberapa lukisan dan foto keluarga. Di sebelah kanan ruang tamu terdapat lorong yang menuju ke ruang keluarga. Ruang keluarga berisi televisi, etalase buku, dan meja telefon. Dinding-dindingnya terpajang beberapa foto keluarga.


Banyak orang yang kagak tau gimana demam panggung itu. Ternyata, kita bisa ngenalin gejala-gelajanya. Sebelomnya, kita ngeliat kata fobia sosial, tapi gejala demam panggung ini laen ama fobia laennya. Biasanya, fobia jarang banget ngehambat orang buat gegawean. Cuman, rasa panik yang tau-tau timbul gitu pas mau tampil bisa nimbulin tanda-tanda. Nah, orang punya tanda atawa ciri yang laen-laen. Awalan tanda orang yang demam panggung biasanya detakan jantung, nadi, ama napas nambah kenceng, rasanya kayak sesek. Naek ke atas, mulut ama tenggorokan kerasa kering. Abis itu, di bagian badan yang kentara kayak tangan, dengkul, bibir, ama suara jadi gementer. Tangan juga ngeluarin keringet, terus badannya ampe anyep. Ada juga orang yang ngerasa mual ama perut kagak enak. Yang paling puncaknya, ada orang yang langsung rabun, ngeliat sekitar kayak kunang-kunang. Gejala-gelaja kayak gitu bisa lama banget, malah ada yang muntaber ama gampang kesulut. Anehnya, ada orang yang pas mau deket tampil gelaja-gejalanya ilang. Sayangnya, ada juga yang malah tambah parah.


Elu pernah beli atau apa pun itu yang merluin usaha buat antre lama? Nah si Wila entu die lagi mau beli suatu barang dan sayangnye entu barang banyak bener peminatnye, alhasil die kudu antre dari pagi dan sekarang udeh sore pun die belom kedapetan giliran. Nah terus tiba-tiba aje ade segerombolan orang yang nyelak, Wila pun udeh ngomel ke mereka, tapi kagak diladenin. Malahan pas udeh di depan, mereka dipersilakan masuk sama petugasnye. Wila pun langsung marah-marah ke petugasnye. Pun orang-orang laen di belakang Wila. Nah nyok jadi petugas jaga antre yang tegas dan adil! Supaye kagak bikin orang marah.


Wayah ngêmasupin dunia nyang asing, ngêrasain ngêri têradêp suasana ama kêtumanan baru puguh hal nyang wajar. Gêjala ênih dikênal sêbagè gêgar budaya. Bêgonoh pula nyang dirasain mahasiswa nyang lagi nêmpuh pêndidikan di luar nêgêri. Ngêjadi mahasiswa asing di nêgêri orang puguh mêrupakan pêngalaman nyang nantang. Êluh kudu nyêsuèin diri mulè dari lingkungan ampè ganyêman nyang ora pamiliar. Wayah kuliah di luar nêgêri ora tibang nyêsuèin diri dêngan nêgara baru, mêlaènkan cara nanganin sistim akadêmik nyang bêrbèda. Mêlajarin hal onoh ngêbutuhin waktu. Dêngan mahamin tujuan akadêmisluh, ênih bakal ngurangin rasa ngêri nyang êluh rasain di têmpat baru.  Sêmuah mahasiswa asing bakal ngalamin masa pênyêsuèan sêlama bêbêrapah waktu. Sabarlah dêngan diri dèwèk ama pahamin bahwa hal onoh mêrupakan sêbuah prosès.


Biar êluh kêhindar dari kêlimpungan ama kêpanikan, simak solusi antipanik wayah ora sêngaja makè baju kêmbaran dêngan orang laèn. Cara têrgasik buat ngakalin baju kêmbaran adalah makè jaket. Hal ênih cukup ampuh, apahlagi kalu êluh ngêgunain jakèt nyang cukup kêtutup. Kalu êluh ora ngêbawa jaket, êluh bisa minjêm dari orang têrdêkêt nyang pêgi barêngluh. Bêrikutnyah, êluh bisa ngakalin pakèan kêmbaran dêngan aksèsoris. Misalnyah ngêgunain syal atau pasmina pada leher atau buat nutupin pakèan. Cara sêlanjutnyah adalah nêlèpon sêsêorang buat ngêbawain baju. Cara ênih èmang cukup nyusahin, tapi ora ada salahnyah buat êluh praktikin. Cara têrakhir adalah êluh cukup bêlaga cuèk ama pura-pura ora ngêliat. Kalu êluh ora sêngaja bêtukêr pandang dêngan orang nyang bêrpakèan kêmbaran, êluh bisa ngêlèmpar mèsêm atau tawa.


Pernah, saat itu saya duduk di bangku kelas 8. Saya sedang tertidur pulas, tiba-tiba seseorang melompat masuk ke kamar saya melalui jendela. Saya sangat syok dan tidak berani berkutik. Malam itu, tumben sekali saya berniat mengunci pintu kamar. eseorang itu mencoba membuka pintu dan berhasil. Setelah tidak mendapatkan apa yang diinginkan dari dalam rumah dia mencoba untuk keluar melalui jendela kamar saya. Wajahnya tidak terlihat sama sekali. Saat hendak mendekati saya, saya spontan bangun dan berteriak. Seseorang itu pun melompat keluar melalui jendela. Saya buru-buru menggedor pintu kamar orang tua saya dan memberitahukan yang terjadi. Mereka justru mengatai saya bermimpi buruk, padahal jelas sekali jendela terbuka lebar dan ada bangku di bawah jendela yang digunakan untuk naik dan masuk ke rumah. Keesokan harinya, tetangga ribut bercerita bahwa semalam ada maling yang membobol rumah dua orang tetangga saya tapi tidak bisa masuk sebab orang rumah menyadari kehadiran mereka. Biasanya, ketika ada kejadian orang-orang sering berdeham untuk memastikan tidak ada kejadian di luar rumah.


Acara kawinan merupakan acara yang paling di tunggu-tunggu sama setiap pasangan yang udeh ngejalanin hubungannye udeh cukup lama. Kemudian setelah berjalannye hubungan mereka pasti pengen banget dah buat nikah. Biasanye mereka pasangan pade nyiapin  pernikahannye dengan sungguh-sungguh banget. Kalo yang nikahannye pake pengatur acara biasanye ada acara yang lempar kembang. Nah biasanye ntu lempar kembang kudu siapin juga hadiah bagi yang berhasil dapetin kembangnye pasti dapet hadiah lagi. Waktu ntu pas temen nikahan ngadain lempar kembang, die kasih hadiah deh tuh yang berhasil dapetin ntu kembang biar dapetin hadiah. Hadiahnye ntu coklat ajib banget dah orang yang dapet kegirangan dapetin coklatnye.


Lingkungan kerja merupakan hal utama yang kite perhatikan dalam hal akan melakukan pekerjaan yang akan kite kerjakan nantinye. Ape bila ntu lingkungannye bagus tentu akan menunjang performa kita bakal makin bagus, namun sebaliknye jika terdapat yang negatif, maka akan menurunkan performa, bahkan sampe kehilangan pekerjaan. Lingkungan kerja negatif ditandainye dengan ciri-ciri berikut; komunikasi yang kagak efektif, perilaku tidak profesional, atau kagak jujur, praktik, atau kebijakan yang menghukum, dan hubungan yang kagak harmonis antara karyawan, dan pimpinan kantor. Budaya kerja juga dapat mempengaruhi lingkungan kerja menjadi negatif. Misalnye, karyawan yang saling meremehkan satu sama lain, senang bergosip, hingga kebijakan perusahaan yang tidak mendukung karyawannye untuk berkembang. Lingkungan kerja yang seperti ini dapat menyebabkan turunnye produktivitas, dan kualitas kerja, hingga berdampak pada kesehatan fisik, dan mental karyawannye.


Sekitaran jam 10 pagi enya aye pergi ke satu Hotel di Kota Sukabumi buat reuni bareng 4 orang teman SMPnye soalnye salah satu orang ntu asalnye dari Bandung terus nginep di hotel ntu. enyak aye ame temennye janjian ketemuan di rooftop hotel ntu soalnye pemandangannye nyang cakep ame kolam renangnye nyang emang letaknye. die orang ngobrol nostalgia kenangan waktu jaman SMP. Tetiba enya aye ngeliat kearah belakang kursinye. Kayanye suka ngeliat wajahnye ntu cewe nyang duduk dibangku sono bareng orang nyang kayanye asistennye Mpok Elly. Semue temen enya aye ngeliat juge ketempat duduknye Mpok Elly ame terusannye ngobrol balik ame yakinin ape bener ntu Mpok Elly atawa cuman orang nyang mirip doang, eh kagak taunye orang nyang tadi kite omongin ngedatengin meja enya aye, die negor duluan, singkat cerita kagak taunye ntu orang emang mpok elly nyang suka diliat di TV.


Kedua pelaku yang mengendarai sepeda motor ntu tiba-tiba aje menghampiri para santri yang tengah berada di Tamcir, kemudian meminta uang secara paksa sambil mengancam dengan menodongkan benda menyerupai pistol, dan pisau dapur,” kata Dhany. Kagak hanya melakukan ancaman dengan ucapan, sambung Dhany, pelaku juga sempat memukulkan benda menyerupai pistol ke muka bagian tulang pipi sebelah kiri salah satu korban, hingga menyebabkannye ntu luka memar, dan bengkak. Menurut Dhany, para korban yang merasa dalam kondisi terancam, dengan terpaksa menuruti permintaan pelaku. Korban mengeluarkannye uang milik mereka masing-masing, yang keseluruhannye setelah dikumpulkan berjumlah total Rp465 ribu. Setelah pelaku pergi, para korban segera melaporkan peristiwa nahas yang menimpa mereka tersebut ke Unit Pidum Satreskrim Polres Kuningan dan kemudian langsung ditindaklanjuti dengan pemeriksaan pada para korban, serta beberape saksi.


Masih keluyuran di dalem pasar. Pernah beli ikan yang keliatannya seger. Ikannya cakep-cakep bener. Apalagi ikan nila yang warnanya masih pada merah seger. Pas milih juga dipegangnya masih pada sekel. Tumpukan ikannya emang mayan munjung. Jadi, milih yang paling atas aja yang keliatan ama gampang nyambetnya. Pas udah ditimbang, ada yang gedean ikannya kagak pas. Jadi, dituker ama abangnya. Udah sampe rumah, kok kayak keendus bau bentek. Bingung apaan soalnya tadi yang dipilih cakep-cakep. Pas dibuka, taunya ikan nila. Baru engeh yang dituker tadi ikannya udah kagak pantes. Enek banget, udah mana bau amis ditambah tembuhuk gitu dagingnya. Nyeledek banget ke idung.


Saat lagi asik-asiknye berolahraga di ntu lapangan di Jalan Tengku Bey 2, kagak nyadar dah tuh si Wahyu celana olahraga yang die gunakan ntu ternyata sobek, dan menjadi perhatian bejibun orang. Karena kagak menyadari ntu kondisi celananye. Wahyu dengan santainye ntu berolahraga sampe-sampe die duduk di dekat orang ramai untuk menikmati minuman dingin yang udeh tersedia di sana. Namun terdenger ntu celotehan seorang bocah yang berada di belakangnye membuat Wahyu sangat merasa malu luar biasa. Karena die menjadi bahan tertawa semua orang.  "Om.. Om.. ntu celananye sobek. Nampak gambar spongbob-nye," ujar ntu anak. Emang bener-bener dah namanye juga bocah suka kadang main asal nyebut aje dah.


Pulang ujan-ujanan jadi hal nyang paling Doel indarin, soalnye jalanan jadi bebahaye gegara licin. Cuman, gegara ude kelamaan nunggu ujan reda di kolaan, tapi kagak reda-reda, akhirnye die kepakse buat nerobos ujan bae. Untungnye, Enyak selalu nyelipin jas ujan di bagasi motornye, jadi Doel kagak kudu takut bakal kebasahan bangat. Gegara die takut nyetir pas ujan deres, die nyetirnye jadi lumayan pelan, kagak sengebut biasenye. Sayangnye, ntu prinsip cuman dipikirin ame Doel doang, ame pemotor sebelahnye kagak. Liat bangat Doel ntu die malah ngebut-ngebutan, bahkan pas mao ngelewatin perempatan, kagak ade ngerem-ngeremnye. Nyang Doel takutin malah kejadian di depan mate die: ntu pemotor ketabrak kenceng bener ame mobil dari arah sampingnye. Kejadiannye cepet bangat. Tau-tau ntu pemotor udeh mental, motornye juge, tapi kepentalnye belawanan arah. Doel langsung ngerem. Untung di belakang die sepi, jadi kagak ade tabrakan beruntun pekara die ngerem mendadak. Doel pengen nolongin si korban, cuman badannye mendadak lemes bangat kek kagak makan 3 ari. Tangan kakinye gemeter parah, ampe kagak bise megang stang dengan bener, ame nahan badannye ndiri di atas motor. Die ngeremet-remet tangannye biar ade pengalihan, bari nangis. Kagak nyanggup bangat die jalan kaki ato ngedeket ke arah si korban buat bantuin mungutin nyang bececeran. Di bawah ujan, Doel ngerasain petame kalinye ketakutan gegara jadi saksi kecelakaan.


Kemampuan tiap si kecil memiliki kapasitasnye yang beda-beda, kaga ada tuh yang namanye anak yang tidak pandai. Semuanye pinter tapi di bidangnye masing-masing, jadi makanye kite jadi orang tua harus selalu support jangan banding-bandingkan, jangan pernah memaksakan yang namanye kehendak. Kebanyakkan orang tua suka maksain kehendaknye. Padahal ntu anak pade punya kebisaannye masing-masinh. Aye punya sodara die jago bener maen bulu tangkis, die minta sama babenye buat di masukkin ke sekolah atlet aje bulu tangkis, die kurang demen sama yang namanye belajar akademis. Tapi babenye ogah mau masukkin ke sekolah atlet die tetep kudu sekolah umum kaya abang-abangnye. Akhirannye die sekolahnye males-malesan nilainye juga pun jadinye kaga maksimal, bahkan akhirnye die pernah tinggal kelas.


Waktu keciln aye pernah tuh sering kan pergi bedua doang ama babeh, trus karna aye perempuan jadi kalo mao kencing tuh kaga dianterin ama Babeh. Ya namanye anak bocah kan kaga bisa baca waktu itu ya, aye bukannye masuk le wc perempuan malah masuk ke wc laki. Ya aye kan takut ya kok ini laki semua, untungnye ada pemjaga nyang ngasih tau, kalo kaga aye bisa nangis kali tuh di dalem wc karna saking takutnye. Abis itu aye takut dah kaga bilang-bilang tapi ama babeh. Tapi, gara-gara itu aye nanya dulu kalo masuk wc nyang buat cewe nyang mana, dari pada salah lagi.


Idup rapi, bersih, ame jaoh dari kuman kudunye jadi impian semue orang, ye, kagak, sih? Kesehatan kan jadi tejage juge kalo idupnye bener begituh. Cuman, sayangnye, di sekitar kite ade bae nyang kagak peduli ame kebersian, bahkan di tempat sepenting sumur ato kamer mandi. Ade bae nyang bodo amat sumurnye kotor ato jorok kek gimane juge. Buat kite-kite nyang biase idup bersi, pasti bakal jijik ndiri ngeliatnye. Apelagi kalo ude di tahap nyang parah bet, kek lobang pembuangan aer ato lobang WC-nye kesumpel sampah, ato peralatan mandinye nyang kusem, kagak pernah dibersiin. Nah, buat kite-kite, daripada jijik terus mual ndiri, ade baenye emang indarin aje sumur nyang kek ginih. Usahain cari sumur laen nyang lebi layak pake, minimal bangat kagak bau, jadi artinye kotornye masi wajar lah.


Sering kali dalem hidup kite emang ngerasa gagal, tapi setelah ngelawatin kite sadar kalo itu bukan milik kite. Ngerasa gagal si wajar yak, karna semua orang pasti pernah gagal, aye juga sering ngerasa gagal karna kaga sesuai ama apa nyang diharepin. Nyang namanye idup tuh harus dijalanin, mao apapun nyang kite dapet kite mesti jalanin. Jangan pernah ngerasa terpuruk nuh ama apa nyang udah ditakdirin. Kunci utama biar kite kaga terpuruk tuh jangan lupa ya bangkit, karna kalo kaga kaya gitu kaga bakal dah kite nemuin kesuksesan. Sukses emang indah, tapi perlu sakit dulu buat dapetinnye, karba di dunia ini tuh kaga ada deh nyang instant.


Fans-fans Kpop emang terkenal paling setia, mereka aja kalo denger idolanye di caci maki nih langsung tuh akun kite bisa dibuat aneh-aneh. Mereka ngerasa udah ketemu idola nyang pas, kadi kaga ragu buat lakuin apa aja buat orang nyang dia kagumin. Rasa memiliki mereka tuh kentel, soalnye setiap ngeluarin album tuh kaga pernah nyang namanye kaga laku. Mereka beli album-album itu karna di dalemnye ade foto idola mereka, mereka simpen tuh. Mereka ngelakuin itu juga mungkin bukan kaga ada sebab, karna idolanya jauh, jadi bisa ketemu lewat foto ato video aja. Pertemuan pan kaga selamanye tatap muka, tapi ketika kite demen ama satu orang bakal keinget trus di hati kite jadi ketemu dah tuh ma idola kite.


Pas bulan April taon 2019, Jane sedih bener karena die kudu tinggal sendirian. Minggu pagi tadi, enyaknye udeh pergi dari rumah karena kudu dinas ke lua negeri. Udeh mane bulan April entu bulan kuliah yang tersibuk menurut Jane. Gimane kagak? Besok hari Senen, Jane ada kuis 3 mata kuliah dan ada 3 proyek akhir yang kudu dikumpulin entu hari. Jelas aje hari Minggu ini Jane kudu ngebut buat nyiapin semua entu. Kagak cuma hari Senen aje, di hari Selasa, Rabo, Kamis, dan Jum’at, Jane juga ada deadline yang numpuk. Tiap hari pas entu pekan, Jane bener-bener sibuk dan kesusahan. Udeh mane Jane sendirian kagak ade enyaknye, jelas aje Jane makin sedih. Tertekan karena deadline numpuk, belajarnye kudu ngebut, tapi kagak ade enyaknye bener-bener bikin Jane sedih.


Xavier entu bocahnye kalo kate temen-temennye cool bener, padahal kagak begitu. Xavier entu emang agak kurang supel, kagak kayak temennye yang laen. Walaupun udeh jadi sobat sejak TK dan sampe sekarang kuliah, Xavier tetep kagak bisa bener-bener luwes bercanda gila-gilaan bareng temen-temennye. Die suka sedih karena kagak bisa seluwes entu sama temen-temennye. Die tau sifatnye yang kagak mau bikin orang sakit hati lah yang bikin die entu nahan dirinye buat bercanda dengan luwes. Nah karena entu die suka ngerasa temen-temennye kagak peduli dan kagak sayang sama die. Tapinye, entu pikiran ilang pas ulang taon die yang ke-23. Temen-temennye bener-bener ngasih surprise ulang taon yang wow buat Xavier. Xavier pun kaget bener karena dikasih kejutan ulang taon, yang bisa dikate paling meriah di antara temen-temennye.


Kênangan wayah kêcit ora bakal pêrnah bisa guah lupain. Masing-masing dari kita puguh punya cêrita paling ngêbêkas têntang wayah kêcitnyah. Siapah nyang dulu rèla bangun pagi di ari Minggu dêmi nonton kartun paporitnyah? Guah bahkan udah apal jadwal pênayangan kartun di saban saluran tipi, têrus ngêjogrok di dêpan tipi sêjak jêm lima pagi. Atau ingêtkah êluh ama èra ngolèksi kêrtas bindêr dan minta têmên-têmên buat ngisi biodatanyah masing-masing? Ada wayahnyah sêbuah kêrtas bindêr ngêjadi harta karun bagi pêmiliknyah. Siapah juga nyang dulu mèrad dari wayahnyah molor têngari bolong dêmi maèn galasin atau lompat tali? Wayah kêcit dulu, ngêlakuin pêrmaènan tradisional adalah cara ngatasin kêbosênan têrbaèk. Hal onon mêrupakan kênangan ama pêngalaman paling bahagia dalêm idup.


Wayah sêsêorang kêilangan kêndali atas dirinyah ama lingkungannyah, ada tèknik-tèknik nyang bisa êluh coba saranin. Pêrtama, duduk dêngan posisi kaki kêrasan di ubin. Sêsêorang kudu pokus pada pêrnapasan. Kêdua, tèknik 5-4-3-2-1. Bêpokus pada hal-hal laèn di ruangan ama indra nyang bêrbèda bisa ngalihin pêratian orang dari sêrangan panik. Diah bisa pokus ngidèntipikasi lima hal buat diliat, êmpat objèk buat disêntuh, tiga suara buat didêngêr, dua aroma bêrbèda, ama atu rasa. Kêtiga, lakuin matèmatika sêdêrhana, yakni ngêrèkên angka dari atu ampè sêpuluh nyang ora bêurutan atau ngêlakuin pêrèkênan matèmatika sêdêrhana nyang bisa ngasih sêsuatu bêrbèda buat dikonsèntrasiin. Kêêmpat, tanyain kêpada mêrèka têntang ari apah karang, lagi barêng siapah, bêrada di mana, atau pêrtanyaan umum laènnyah.


Bisa dikate, isu atau permasalahan terkait SARA entu udeh kagak asing lagi kan? Ade aje berita atau bahkan masalah di sekitar kite yang terkait sama unsur SARA. Perbedaan entu sebenernye bukan jadi alesan orang buat bermusuhan. Tapi kayaknye, ade aje orang-orang yang ngerasa kaum mayoritasnye entu lebih hebat dibadingin sama kaum minoritas. Mungkin kagak banyak yang kayak begitu, tapi adenye 1 ataupun 2 orang yang ngerasa lebih unggul dan ngehina yang golongan laen darinye, bisa aje berpotensi nyebabin permasalahan. Bisa aje ade yang akhirnye ngerasa sakit hati dan mungkin akhirnye marah karena udeh sering kena hinaan ataupun singgungan terkait SARA.


Permasalahan kemacetan emang kaga bisa kita hindarin, supaya kaga macet ada baenya kite juga jangan nambah-nambahin tuh jumlah kendaraan di Jakarta. Buat apaan kendaraan umum kaga dimanfaatin padahal udeh pada dibagusin. Udah gitu kite tinggal naek trus duduk manis aje lagi. Nah, apalagi sekarang bensin kan udeh naek, bisa boros banget tuh kalo kite ngelewatin macet tiap hari. Nah, karna udeh banyak keuntunganye buat ape lagi tuh dilewatin. Apalagi kan kite udeh tau polusi di Indonesia tuh udah kaga bae banget, apa salahnye kite kaga ikut ngurangin polusi nyang ada dengan kaga nambahin kendaraan bermotor. Kalo kite peduli kan nanti kite keturunan kite bisa pada nikmatin.


Sêorang wadon di Malaysia ngêjadi piral sêudah masup jamban lanang nyang bêrada di pusat pêrbêlanjaan. Di dalêm pidio kêrêkam sêorang êmak-êmak nyang dêngan pêrcaya dirinyah masup kê jamban lanang. Pidio ngêjadi piral sêudah diunggah kê akun TikTok @theqeel. Wadon bêpakèan cokêlat onoh tampak pêrcaya diri kêluar dari bilik jamban, padahal jamban onoh adalah jamban khusus lanang. Diah kêluar dêngan pêrasaan biasa sêpêrti ora têrjadi apah-apah. Tanpa ngêlirik sêdikit go, êmak onoh langsung kêluar dari jamban. Orang-orang di jamban têhèran-hèran ngapah wadon onoh bisa bêrada di dalêm bilik jamban ama tampak biasa baè. Mêski bêgonoh, warganèt ngêrasa kêhibur dêngan kêpêrcayaan diri êmak-êmak onoh.


Hidup itu kadang dinamis dan berubah-ubah, kadang ada diatas, kadang dibawah. Tapi ada orang yang lama sekali diatasnya, ada orang yg juga lama dibawah. Bagaimana bisa? Ya karena attitudenya yg membuat mereka bisa bertahan lebih lama. Orang2 yg punya mental blaming, nyinyir dan menjatuhkan ya biasanya lama berada dibawahnya. Sementara orang yg selalu berusaha berpikir positif ya akan segera bangkit ketika jatuh. Hidup itu seperti perlombaan Triathlon atau mungkin Ironman yang panjang. Kadang ada masa2 kita harus berlari, harus berenang, dan harus naik sepeda. Semua memiliki kecepatannya masing2, tapi intinya semua harus kita lahap, suka atau tidak suka. Orang yang mampu bertahan dalam panas, dingin dan medan yang sulit, dia lah yang jadi pemenangnya. Orang yg selalu mengeluh akan keletihan mental dan tidak punya semangat tambahan utk mendorong tubuhnya sampai ke garis finish.


Kêgagalan adalah jalan mênuju kêsuksèsan, êluh kudu pêrcaya onoh. Saban orang puguh pêrnah ngêrasa gagal dalêm idupnyah. Mungkin êluh ngêrasa têrpuruk wayah êluh gagal, tapi onohlah wayahnyah êluh bêlajar. Kêgagalan adalah kêsêmpêtan êluh buat bêkêmbang jauh lêbih baèk dari sêbêlonnyah. Bêlajarlah dari kêgagalan nyang udah êluh dapêtin. Cari hal nyang ngêjaluh gagal, têrus dandanin. Ênih bakal ngêbantu êluh buat ngatasin saban kêgagalan nyang têrjadi. Kadang kêgagalan adalah cara Tuhan ngunjukin jalan laèn nyang lêbih baèk. Cobalah buat ngêrobah tujuan ama mimpiluh. Mungkin di sonohlah êluh bakal nêmuin bêrbagè hal nyang jauh lêbih baèk dari sêbêlonnyah. Nyok, kita saling ngêrangkul dalêm nêrima pêngalaman kêgagalan.


Rase malu bikin kite kagak mau ngalamin kejadian nyang same lagih, alias ude cukup sekali aje ngalaminnye. Ke depannye, kudu lebi ati-ati lagi biar kagak kudu malu. Misalnye, malu gegara celane robek pas lagi di publik dan lagi rame-ramenye. Bawaannye pas ntu pasti cuman pengen buru-buru pulang, ngilang diri dari bumi, ato minimal bangat ngalihin peratian orang-orang, nyang tadinye ke kite, jadi ke hal laen aje. Rase malu enih bakal bikin kite bepikir taktik buat ngindarin celane robek lagi pas di muke umum. Misalnye, dengan ngerawat lebi bae, beli dan make nyang bahan dan jaitannye tebel, ato bise juge janji ame diri ndiri buat kagak petakilan kalo di muke umum biar celanenye kagak ngikut nanggung malu juge.


Namanye Adhitama. Die tinggal di suatu tempat bareng bininye dan bapak mertuanye. Mereka bukan dari golongan orang yang berkecukupan, apelagi kaya-raya. Mereka bertiga entu miskin dan lagi berusaha nyicil utang. Suatu hari, di rumahnye mereka bertiga kedatengan rentenir yang minjemin mereka duit. Si rentenir entu pun mulai nagih utang ke keluarganye mereka, kebetulan ade Adhitama, bininye, dan bapak mertuanye Adhitama. Waktu entu Adhitama udeh ngasih peringatan ke enih rentenir supaye jangan ngancem dengan cara jual bininye die kalo kagak bisa lunasin utang. Tapi nyatanye entu rentenir malah ngancem begono lagi. Akhirnye Adhitama kesel dan refleks ngegebog entu rentenir. Si rentenir pun pingsan. Kebetulan di sono ade polisi. Nah kate si polisi, si rentenir udeh mati. Jelas aje Adhitama dan keluarganye lemes saking kaget dan panik. Nah kagak lama setelah entu, tiba-tiba aje si rentenir idup lagi. Ternyate Adhitama sekeluarga cuma lagi kena prank karena entu adalah hari lahirnye Adhitama. Jelas aje Adhitama serta keluarganye kaget karena kena prank.


Waktu entu Cia baru aje pulang sekolah. Karena pas entu cuaca lagi panas bener, akhirnye die milih jalan belakang yang banyak pepohonannye supaye agak adem. Eh lagi jalan santai sambil dengerin lagu, tiba-tiba aje earphone-nye ditarik. Cia pun ditarik pake ranselnye abis entu dijambak dan dipukulin. Jelas aje Cia kaget kenape tiba-tiba digebukin. Die pun berusaha berontak. Tapi die kalah jumlah. Die bener-bener marah banget karena dipukulin tanpa dikasi tau ape salahnye dan dipukulinnye secara keroyokan juga. Tapi Cia bener-bener kagak bisa lawan atau bahkan sekedar ngelolosin diri. Akhirnye setelah mereka selesai keroyok Cia, Cia yang marah bener karena dipukul, die laporin ke pihak sekolah dan entu para pelaku ditangkep CCTV. Mereka pun dihukum.


Jadi manusia emang kite jangan ngalah mulu, akibatnye kite malah jadi terus-terusan di zolimin. Jadi inget kisah ncing aye. Suaminye tuh kaga macem-macem tapi die curiga kalo ada nyang kaga beres dari lakinye. Namanye isting istri kan kadang suka bener ye. Ditelusurin tuh akhirnye, di liat dari chat di hape teryata nihil kaga ada buktinye. Dicium bau parfume lakinye kalo pulang kerja tapi kaga ada bau perempuan. Diperiksa barang nyang die bawa ke kentor juga kaga nemu bukti perselingkuhan suaminye. Terus kaga sengaja die nemu hp di lemari nyang sengaja diumpetin, ncing aye curiga tapi dikunci trus kaga bisa dibuka karna ada passworndnye. Eh pas didesek si suami ngaku juga, tapi kaga ampe cere karna si laki ngancem bakal bawa kabur anaknye.


Dialah Rony Gunawan, sêorang pêbasket lanang nasional Indonèsia nyang bêrmaèn di Indonèsian Basketball League (IBL). Rogun, sapaannyah, mêrupakan salah atu pêmaèn têngah. Awal karièrnyah, diah bêrmaèn buat CLS Knights Surabaya. Pada 2006, Rogun bêgabung ama Satria Muda Jakarta. Pêrtama guah ngênalnyah adalah sêkitar 2008, wayah pêbaskêt 194 cm onoh udah masup Satria Muda Jakarta. Pada taun pêrtama di Satria Muda Jakarta, Rogun berhasil ngêraih juara IBL Cup abis ngalahin Aspac Putra Riau di pinal. Diah juga nyandang gêlar MVP pada pêrtandingan onoh. Musim bêrikutnyah, Rogun bêrhasil ngêbawa Satria Muda Jakarta kêmbali ngêraih gêlar juara IBL. Rogun juga kêpilih buat mêrkuat tim nasional di SEA Games 2003, 2005, 2007, 2011, ama 2015. Pada 2016, Rogun mutusin pènsiun di umur 36 taun.


Dalam keadaan darurat kite harus mengutamakan keselamatan diri kite, dalam hal ini terutama nyawa kite. Perhiasan, uang, barang berharga lainnye harus dikesampingkan jika keadaan ntu darurat. Kite mungkin pernah mendengar berita bahwa seorang yang rumahnye terbakar, tiba-tiba kembali ke dalam rumah demi menyelamatkan barang berharganye ntu yang tertinggal lalu akhirnye tewas karena terjebak api, dan kekurangan oksigen. Seluruh harta benda dan surat berharga masih dapat dicari dan diurus penggantiannya, namun nyawa dan keselamatan diri Anda tidak ada gantinya dan tidak mungkin diganti lagi. Namun, jika memungkinkan, dan keadaan kagak sedarurat ntu bisa jadi penyelamatan dokumen berharga masih bisa dilakukan. Untuk itu perlu bagi kite untuk mengumpulkan dokumen berharga seperti akta kelahiran, akta tanah, ijazah sekolah dan surat berharga lainnya dalam sebuah tas yang mudah dijangkau dan aman, sehingga ketika terjadi bencana kita dapat dengan mudah menyelamatkan dokumen tersebut tanpa harus mengorbankan keselamatan diri kita.


Kleptomania ntu mencurinye karena penyakit gangguan psikologisnya termasuk gangguan emosi, dan perilaku yang jarang terjadi. Meski begitu, ada beberape faktor yang bisa meningkatkan risiko seseorang mengalami kleptomania, ya ntu, memiliki keluarga dengan riwayat kleptomania, kecanduan alkohol, atau penyalahgunaan narkoba. Menderita gangguan mental lain, seperti depresi, gangguan bipolar, gangguan kecemasan, atau gangguan kepribadian. Kleptomania berbeda dengan pencurian yang dilandasi motif kriminal. Sejumlah gejala, dan tanda yang menjadi karakteristik kleptomania ya ntu penderita kleptomania biasanye kagak bisa menolak dorongan untuk mencuri meskipun barang yang dicuri merupakan sesuatu yang kagak berharga, atau kagak dibutuhkan oleh penderita. Hal ntu berbeda dengan pencurian kriminal yang mencuri barang berharga dan bernilai tinggi, yang bertujuan untuk kepentingan pribadi.


Kalo di fikir-fikir kan jaman sekarang mah udeh enak, lemari pendingin udeh berbagai macem bentuk dan fungsinye udeh pada canggih. Trus mikir orang dulu tuh nyimpen makanan nyang cepet basi gimana. Akhirnye cari-cari tau lah gimana si orang dulu nyimpen daging-dagingan. Teryata buat nyimpennya tuh daging mesti dilumurin ama garem, abis itu dijemur biar dagingnye kering. Ya sama ajalah kaya bikin ikan asin, kan ikan asin kalo ga di taro kulkas kan juga gapapa. Cuman kalo makanan udeh mateng mah pasti busuk-busuk juga. Karna kan pasti ada bakteri nyang nempel trus bikin makanan jadi busuk dah kaga sanggup dah kalo buat bersihin makanan nyang busuk.


Sêudah momèn ngêjêngahin têrjadi, kêgêlisahan bakal ngêningkat pada sêbagian orang. Buat ngantêngin diri, tariklah napas dalêm-dalêm ama pontên kêmbali situasinyah. Lalu, ontong ngêja diri êluh ngêjadi tontonan. Wayah momèn ngêjêngahin têrjadi, sêbaèknyah êluh ora gêgêrawakan, ngêjêrit-jêrit, ngêlariin diri dêngan bêsimbah aèr mata, atau mèwèk ngêraung-raung di dêpan umum. Mangkin digêdé-gêdéin, kêjadian ngêjêngahin onoh bakal mangkin kêtancêp di dalêm ingêtan orang-orang. Bêrikutnyah, yakinin diri bahwa kêjadian onoh ora kêbangêtan ngêjêngahin. Kalu êluh ngêlupainnyah ama ngêyakinin diri bahwa onoh ora ngêjêngahin, êluh ora bakal ngêrasa jêngah. Sêudah pêristiwa ngêjêngahin têrjadi, lakuinlah sêsuatu buat ngêlupainnyah. Alihin pêratian pada aktipitas nyang nyêgah êluh bêpokus pada pêristiwa ngêjêngahin onoh. Sêlanjutnyah, ambil pêlajaran dari pêristiwa ngêjêngahin onoh.


Nyang namenye ayam, mao ntu peliharaan ato bukan, kalo berak biasenye di mane-mane, tapi seringnye nyang deket-deket ame rerumputan. Kudu diinget, rerumputan liar mungkin bangat tumbuh di sekitar rume kite, apelagi kalo jarang diurus. Kalo ude beginih, rumput liar kudu buru-buru dipangkas ato dirapiin, tapi bae-bae nemu jackpot pas lagi ngaritnye. Kek nyang disebut di atas tadi, ayam bise aje berak di sekitaran rumput liar ntu. Nah, kalo ude ngarit, terus tangan kiri, nyang kebagian tugas megangin rumput, ujug-ujug ngerase megang nyang lembek-lembek dan bau, ade baenye kudu cepet-cepet mastiin ntu tai kotok ato bukan. Soalnye, kalo tai kotok entu ude kepegang, buset, ngilangin baunye bise butuh tuju ari tuju malem ndiri. Make sabun juge kudu bekali-kali. Kalo di sonoh ade cairan wewangian nyang bole kena kulit, kek sampo ato conditioner, pake aje buat bantu ngilangin baunye.


Kalo di posisi kagak salah, tapi ujug-ujug diancem emang nyebelin bangat, sih. Apelagi kite di posisi mao ngebela buat kebeneran. Rase takut enih palid dan dirasain ame banyak orang kalo di kondisi nyang same. Cuman, kite arus bise besuara buat diri kite sendiri. Bahasa kerennye bocah jaman karang, mah, kite kudu spik ap! Orang nyang ngasi anceman ntu diibaratin kek anjing ngegong-gong. Ntu hewan bakal terus ngegong-gong ampe kite kasi daging ke die alis cuman bakal diem kalo kite kasi ape nyang die mao. Kalo udeh dikasi kagak ngejamin juge ntu anjing berenti ngegong-gong. Pasti bakal ngegong-gong lagi gegara nganggep kite sumber makanan die. Nah, di kasus enih, jan mao ngasi "daging" ato hal nyang dipengen ame pengancem. Soalnye, die pasti bakal terus-terusan begitu. Kite anggep lewat aje "gong-gongan" enoh pengancem bari cari "tali" biar die kagak bise ngapa-ngapain. Ntar pasti die diem!


Padahal kalo suka sendiri tuh mikir karna suatu saat kite bakalan sendirian. Kalo udeh fikir berlebihan pasti ketakutan malah kalo ngapa-ngapain. Jadi tuh kite malah kaga fokus ama kegiatan, timbulnye cuma rasa takut aje. Kite malah mikirin akhirat terus mulu. Padahal kaga boleh juga kan kalo kite mikirin itu terus jadi malah kaga produktif dah kite di dunia. Cuma biar produktif di dunia kite juga harus mikirin juga masalah akhirat. Kite boleh takut kalo sendirian, tapi jangan ampe kite kebawa tuh karna kan kite punya Allah SWT yang pasti ngelindungin kite. Jadi, rasa takut sebenernye boleh cuma jangan ampe ngalahin rasa takut kite ama yang Maha Kuasa.


Semua orang pasti takut ye ngalamin bencana, cuma kite harus selalu waspada karna bencana tuh dateng kadang kaga nunggu kite siap ngadepinnye. Mangkanye kite juga harus siap supaya kalo paitnye ada bencana kite punya bekel tuh trus kaga jadi sengsara-sengsara amat. Kalo suatu saat ngalamin bencana alam nyang kaga terduga, kite harus siapin ape aja nhang harus kite bawa buat nyelametin diri. Pertama tuh surat-surat berharga, kalo perlu surat-surat berharga tuh taro di satu tempat nyang kite bisa bawa dengam cepet trus gabungan tuh surat-surat pentingnye. Emang kesannye terlalu berlebihan, tapi kite bisa beli tas yang isinye bahan-bahan buat kite bertahan hidup, emang si kaga banyak orang tau, cuma tas itu tuh banyak dijual di toko online.


Pas Jane masih berumur 13 taonan, die ngalamin hal yang traumatis bener. Die dilecehin sama seorang pedofil yang jadi gurunye pas die SMP. Entu bener-bener bikin Jane luka dan sedih bener, sekaligus pengen nyakitin dirinye sendiri karena ngerasa dirinye kotor. Makin lama Jane makin sulit ngendaliin emosinye, sering sedih, cemas dan ketakutan. Setelah beberape bulan, enyaknye Jane ngeh kalo anaknye berubah. Akhirnye Jane dibawa berobat. Ternyate pelecehan yang dialamin Jane lah yang katenye jadi penyebab Jane kayak gini. Bahkan Jane ada kalanye masih suka ngelukain dirinye pas emosinye lagi meledak-ledak. Jadinye sampe Jane dewasa pun die kudu berobat beberape bulan sekali buat bantu Jane ngendaliin trauma dan emosinye.


Liburan sekolah merupakan suatu hal yang paling di tunggu-tunggu bagi semua anak-anak sekolahan atau kuliahan. Biasanye ntu mereka pade udeh atur jadwalnye selama liburan ape aje yang mau dilakuin, misalnye pergi nginep kemane gitu, ape belajar, atau aktivitas lainnye baik yang dilakuin sendirian atau sama temen atau sama keluarga. Pada waktu ntu, liburan kuliah pengen jalan-jalan ke Bromo, tapi pas udeh waktunye udeh deket harinye, ada di berita ntu gunungnye lagi aktif, cuacanye juga lagi kaga bagus. Yaudeh dengan berat hati dibatalinnye lah agenda liburan ke sono. Akhirannye liburannye di ganti pergi ke Jember, karena di ntu kota ada keluarga tinggal di sono, dan katanye di Jember juga asik wisata alamnye. Yaudeh dah tuh kite jalan dari Jakarta ke Surabaya naik kereta barengan sama sodara-sodara. Udeh sampe di Surabaya, lanjut deh dijemput sama supir sodara, udeh naik mobil dari Surabaya sampe Jember. Udeh nyampe di Jember istirahat dulu dah tuh, baru dah malemnye jalan-jalan kulineran, bener-bener seru banget dah rasannye.


Mungkin bêbêrapah orang ora kêbangêtan bêpikir buat ngêrayain ulang taun orang tua, bahkan orang tua dèwèk tumannyah go ora kêbangêtan ingêt atau rèpot ama ari ulang taun mêrèka. Ora ada salahnyah kalu sêsêkali ngêrayain ari ulang taun mêrèka dêngan spèsial. Kadang, buat ngasih kêjutan wayah ulang taun orang tua, êluh ora kudu ngêbêliin hadiah atau kado-kado bêrupa barang-barang mahal. Ada hal-hal sêderhana nyang bisa êluh lakuin kêpada orang tua êluh, tapi ampuh buat ngêjanyah têrkêsan. Misalnyah dêngan cara ngêja sêgêlas tèh manis ama ngucapin sêlamêt ulang taun wayah orang tua êluh bangun molor. Mêski têrkêsan sêdêrhana, hal onoh justru bisa bêrmakna amat dalêm ama ngêja orang tua êluh têrsêntuh. Cobain dah!


Akhir taun 2020 wayah Philipus Adhiatma ngêbuka aplikasi MyTèlkomsel, diah ngêliat ada program tukar poin. Wayah onoh diah isêng ajah nukêrin poinnyah. Eh, ora disangka diah bêrhasil mênangin mobil Honda HRV. Awalnyah diah ora pêrcaya wayah dihubungin ama pêlayanan pêlanggan Tèlkomsel. Tapi, abis diah diarahin buat ngêliat pêngumuman di situs rêsmi Tèlkomsel, diah baru pêrcaya. Sêkêtika diah ngêrasa kagèt campur girang bisa mênangin hadiah utama, apahlagi pêmênang ora dikênain biaya sêpèsèr pun. Sêlanjutnyah, Philipus Adhiatma pêgi kê GraPARI Yogyakarta buat ngêklaim hadiah onoh. Tèlkomsel ngasih aprèsiasi ama pêlanggan sêtianyah nyang wayah ênih mêrupakan sêorang lanang asal Slèman bêrnama Philipus Adhiatma.


Jijik ame kotoran hewan bise jadi hal nyang umum dirasain semue manusie. Bise gegara baunye, bentuknye, ato teksturnye nyang asing buat kite. Biasenye, ekspresi jijik ntu ade nyang mual-mual, kadang ampe oek, mao muntah, ade juge nyang heboh tereak-tereak gegara panik, ato ampe napsu makannye turun. Cuman, rase jijik enih keknye kagak melulu bise diekspresiin gitu aje. Misalnye, lagi bekunjung ke tempat peternakan sapi. Pasti bangat di sonoh banyak kotoran sapi barengan ame tempat tinggal mereka. Kalo ude begini, baenye tahan aje rase jijik, soalnye kotoran sapi buat si peternak ntu sesuatu nyang bemanpaat, walopun wujudnye, baunye, ame teksturnye, ye, kek kotoran pade umumnye. Kotoran enih bise bikin tanah sekitar subur, jadi pakan buat sapi juge bakal seger-seger, dan bedampak bae buat kesehatan sapinye ntu ndiri.


Hewan-hewan nyang kakinye delapan emang ade sensasi bikin takutnye gitu. Enih umum dialamin ame banyak orang, walopun ade juge nyang justru pecinte enih binatang. Biasanye, orang-orang takutnye ame laba-laba ato kagak kalajengking. Due-duenye ditakutin juge umum terjadi. Masalahnye, eni due binatang kalo dateng emang suke ujug-ujug terus kagak ade suara. Makanye banyak nyang kaget, terus jadi takut. Name pobianye arachnophobia. Kalo udeh ngeliat entu due binatang, orang nyang punye pobia enih bisa kena serangan panik, pingsan, keringetnya belebihan, mewek, bahkan ampe jejeritan ketakutan. Ekstremnye, ade orang nyang pobia enih, terus ampe ngebakar rumenye ndiri gegara ade ntu hewan. Meleduknye rasa takut enih emang jadi hal nyang wajar kalo ngederita pobia tetentu.


Udah berapa kali suka ama orang di temen angkatan, tapi kaga pernah ade nyang kebales. Ampe ngerasa diri sendiri tuh orang nyang paling jelek sedunia. Soalnye dari semua temen aye tuh cuma aye nyang kaga pernah pacaran, jangankan pacaran ada nyang demen aja kagak. Sampe akhirnye tuh demen ama senior, trus aye juga kaga berharap banyak si karna di die tuh orang terkenal kaga mungkin juga mao ama aye nyang kaga pernah didemenin orang. Trus pas ade acara LDKS Osis kebeneran aye ikut karna aye tuh perwakilan dari anak PMR. Tuh senior juga ikut, trus ade kesempatan di mana aye ama die tuh jalan berdua karna die nganterin aye pulang abis operasi malem, disitu aye panik banget karna tkaut ketauan aye demen ama die.


Kalu êluh sêring bêjalan kaki dalêm bêraktipitas, têrutama di malêm ari, mungkin êluh sêring bêpikir ada bêbêrapah orang nyang punya niat buruk. Mungkin sêsêorang bakal ngêjar ama ngêjarah harta nyang êluh bawa. Pikiran sêmacêm onoh èmang wajar kêlintas karna ada banyak kêjahatan nyang têrjadi di jalanan, apahlagi pada malêm ari. Mungkin ora sêmuah jalan mênuju rumah êluh sêlalu ramè, mungkin baè ada bêbêrapah têmpat nyang sêpi. Kalu êluh curiga sêsêorang ngintilin êluh, alangkah baèknyah êluh nunda buat ngêliwatin têmpat sêpi. Cobalah masup kê toko atau swalayan nyang ada, têrutama nyang ngêmilikin kamèra pêngawas. Tunggu ampè orang onoh ngurungin niatnyah ngintilin êluh lagi, tunggu ampè mêrèka pêgi. Lèngkah ênih bisa êluh lakuin buat ngindarin tindakan kriminal nyang bisa baè dilakuin olèh orang nyang ngintilin êluh.